
f  Episcopul  loan  I.  Papp. 

—  1848—1925.  — 

Lin,  ca  o  lumânare  pe  sfârşite ,  s’a  stins  Episcopul 
loan  al  Aradului ,  in  ziua  de  21  Ianuarie  a.  c.  S’a  topit 
repede  ca  o  floare  de  toamnă  târzie ,  atinsă  de  brumă. 
Ajunsese  vârsta  înaintată  de  77  ani  şi  se  ştia  că  sufere 
de  mult  de  slăbirea  inimii,  pe  lângă  slăbiciunile  bătrâ¬ 
nelelor.  Se  ţinea  însă  bine,  prea  încrezător  in  puterile-i 
slăbite. 

De  Bobotează,  împotriva  sfatului  tuturor,  a  ţinut  în¬ 
suşi  să  sfinţească  apa  la  Mureş.  Curentul  de  pe  râu 
i-a  fost  fatal. 

Fire  senină  şi  voios  toată  viaţa.  Episcopul  loan  a 
fost  simpatizat  de  toată  lumea  care  îl  cunoştea.  In  so¬ 
cietatea  aradană  a  lăsat  adânci  regrete  ierarhul,  care 
primea  cu  drag,  în  casa  sa  ospitalieră,  pe  oricine  îi  trecea 
pragul  şi  se  ducea  bucuros  şi  el  la  orice  întrunire  şi  în¬ 
tâlnire,  pe  care  i-o  îngăduia  înalta  demnitate,  pe  care  o 
purta. 

A  fost  ales  Episcop  în  1903,  fără  să  se  fi  gândit  mă¬ 
car,  din  modest,  dar  harnic  şi  priceput  funcţionar  de  ad¬ 
ministraţie  bisericească.  Două  alegeri  de  Episcop,  fără 
succes,  întărâtaseră  spiritele  din  eparhia  Aradului  în  mare 
măsură  şi  a  treia  oră,  a  fost  chemat  asesorul  consi¬ 
storial,  protosincelul  loan,  în  jilţul  de  vlădică,  ca  să  le 
împace. 

Şi  i-a  succes  să  limpezească  atmosfera  învolburată 
şi  în  cursul  păstoririi  sale  de  22  de  ani ,  să  atragă  şi 
să  întovărăşească  la  muncă  Dentru  biserică,  pe  toţi  cei 
cu  ajutorul  cărora  putea  face  ceva. 

Simoatic  şi  cu  bună  cunoştinţă  de  oameni,  a  isbutit 
să  i  angajeze  la  opera  de  bun  gospodar ,  cum  s’a  dovedit 
cu  prisosinţă,  pentru  eparhia  sa.  De  priceperea,  hărnicia 
şi  devotamentul  său  pentru  bunăstarea  şi  progresul  epar¬ 
hiei  păstorite,  mărturii  grăitoare  stau  înaintea  noastră: 
catedrala  episcopală ,  reparată  in  două  rânduri ,  împo¬ 
dobită  cu  pictură ,  pe  pereţii  şi  boltitura  numai  spoită 
mai  nainie,  şi  înzestrată  cu  clopote  şi  cele  de  lipsă  pentru 
sf  slujbă ;  iară  în  altă  parte  înălţindu-se,  ca  o  mândrie  a 
Bisericii ,  internatul  de  fete ,  a  cărui  fiinţă  şi  existenţă  se  leagă 
de  numele  P.  S.  Sale .  înfloritoarele  instituţii,  tipografia 
şi  librăria  diecezană  înfiinţate  sub  păstorirea  sa,  fondu¬ 
rile  centrale,  sporite  atât  de  simţitor ,  mai  ales  fonduL  de 
pensii  preoţesc ,  mai  mare  decât  al  oricărei  eparhii,  vor 
aduce  aminte  pururea  de  celce  le  a  purtat  grifa. 

Cele  60  de  biserici  pe  cari  le-a  sfinţit  în  cuprinsul  epar¬ 
hiei  (37  din  nou  zidite);  cele  peste  200  şcoale  unele  zidite 
din  nou  şi  altele  renovate  din  îndemnul  şi  sub  povaţa  Sa 
pastorală,  cei  peste  450  preoţi  şi  protopopi  hirotoniţi 
în  cursul  celor  două  decenii  pentru  a  păstori  poporul 
lui  Dumnezeu,  precum  şi  numărul  însemnat  al  vizitaţiilor 
canonice,  pe  cari  le-a  întreprins,  mărturisesc  de  grija  şi 
dragostea  lui  părintească  către  clerul  şi  poporul,  care  nu 
vor  uita  poveţele  practice,  de  care  s' au  împărtăşii  din  gura 
arhiereului  lor. 

In  cele  naţional-politice ,  împreună  cu  poporul  său  a 
suferit,  a  luptat  şi  a  răsbit  printre  ispitele  multe  şi  în¬ 
cercările  grele ,  ce  ne  veneau  dela  vrăşmaşul  asupritor. 
Dar  dat  t  a  fost  să  se  bucure  din  tot  sufletul,  împreună 
că  poporul  său,  de  mărirea  zilelor,  pe  cari  le-a  ajuns  şi 
le- a  trăit  la  acea  adunare  din  Alba  lulia ,  unde  ca  cel 
mai  bătrân  principe  al  Bisericii,  locţiitor  de  Mitropolit, 
a  proclamat  unirea  pe  veci  a  Ardealului  cu  Ţara-mamă. 

A  avut  mângâierea  şi  mândria  să  ţină  în  două  rân¬ 
duri,  locul  de  mitropolit  vacant,  să  închine  Domnului  in 
călugărie,  pe  I.  P.  Sf.  nostru  Nieolae  şi  să-l  aşeze  în 

scaunul  lui  Şaguna  de  Arhiepiscop  şi  Mitropolit  al  Ardea¬ 
lului;  apoi  să  tundă  întru  monahism  la  mănăstirea  Hodoş - 
Bodrog,  pe  alţi  doi  episcopia  luaţi  dintre  asesorii  consi¬ 
storiali  dela  Sibiiu,  P.  S.  S.  Nicolae  al  Clujului  şi  Lucian 
al  Romanului. 

Cea  mai  surprinzătoare  faptă  a  vieţii  sale,  la  care 
ţinea  aşa  de  mult ,  e  de  sigur  fundaţia  de  un  milion  de 
lei ,  pe  care  a  lăsat-o  pentru  împărţirea  de  burse  pe 
seama  celorce  îmbrăţişează  cariera  preoţească.  Cea  mai 
apăsătoare  grijă  a  Bisericii  azi  este  lipsa  de  preoţi.  El 
a  înţeles- o  şi  a  căutat  să  i  vină  într' ajutor. 

Un  milion  de  lei ,  azi  nu  mai  este  surprindere  pentru 
omul  de  afaceri,  ori  pentru  neguţătorul  care  într'o  sin¬ 
gură  învârteală  face  o  avere «  dar ,  când  îţi  dai  seama  că 
l-a  strâns  picur  cu  picur ,  o  viaţă  întreagă,  copilul  dia¬ 
cului  sărac  şi  smerit  din  Pociovelişte,  pentruca  la  vreme 
să-l  lase  dar  Neamului  şi  Bisericii  sale ,  trebue  să  te  în 
chini  cu  recunoştinţă  în  faţa  figurei  de  gospodar  dârz , 
care  s'a  lăsat  pe  sine,  a  şezut,  fără  să-i  fie  sfială,  ca 
revereanda  cârpită  pe  tronul  de  vlădică  şi  a  trăit  zile  de 
rigoare  călugărească,  pentruca  din  al  lui,  din  ce  putea 
avea,  să  strângă  avere  pentru  alţii,  pentru  binele  obştesc. 

Va  fi  făcut  operă  de  educaţie  preoţească,  şi  până  a 
trăit,  în  institutul  teologic,  pe  care  îl  avea  sub  ochii  săi. 
Şi  ar  fi  putut  ajuta  şi  îndruma  şi  în  afară  da  acest  institut, 
spre  mai  înaltă  învăţătură  şi  pricopsire,  tineri,  ce  i  s'ar 
fi  părut  vrednici,  ca  dintre  ei  apoi  să  selecţioneze  pe  cei 
cari  aveau  să  formeze  sucrescenţa,  pe  seama  aşteptărilor 
de  mâne.  O  chestiune  de  părintească  grijă,  trebue  să  fie, 
pentru  fiecare  ierarh,  succesiunea,  ca  să  nu- şi  lase  eparhia 
fără  un  om  măcar .  spre  care  să  se  poată  îndrepta  pri¬ 
virile  tuturor  dela  început,  cu  încredere  şi  cu  nădejde. 

Lipsa  omului,  care  să  ia  cârja  de  păstor  şi  starea 
nedumerită  a  eparhiei,  al  cărei  sinod  a  fost  disolvat  în 
primăvară ,  caracterizară  situaţia,  pe  care  a  lăsat-o  ră¬ 
posatul  în  Domnul  Episcop  loan. 

Dar  bunul  Dumnezeu ,  ca  şi  altă  dată,  va  purta 
grija  Bisericii  Sale.  Noi  ne  rugăm  să  aşeze  în  corturile 
drepţilor  sufletul  robului  său  ierah  loan;  iară  eparhiei 
să-i  dăruiască  urmaş  vrednic  să  ducă  mai  departe  cârma; 

un  părinte  cu  inimă  iubitoare  către  cler  şi  popor,  cu  în¬ 
suşiri  personale ,  potrivite  să  atragă  toate  forţele  din 
eparhie  spre  împreună  lucrare ;  cu  mâni  curate  pentru 
chivernisirea  bunurilor,  cu  suflet  de  păstor  înţelegător  şi 
plin  de  râvnă  pentru  apostolatul  religios  al  Bisericii,  în¬ 
sufleţit  şi  cu  devotament  pentru  misiunea  ei  de  încreşti- 
nare  a  sufletelor .  Preot.  Pompei  Moruşca. 


Pentru  înălţarea  câtor  chemări  şi  vred¬ 
nicii  omeneşti  s’a  întrupat  Mântuitorul... 

i. 

Introducere. 

In  toiul  celor  mai  ucigătoare  confuziuni  sufleteşti 
—  şi  a  celor  mai  tragice  abdicări  morale,  cugetul  creştin 
înspăimântat  şi  aproape  anulat  ca  existenţă  şi  influenţă, 
de  duhul  victorios  al  veacului  în  reculegerile  lui  pro¬ 
funde,  cată  să  lămurească  drumurile  sănătoase,  sigure  şi 
drepte,  prin  care  s’ar  putea  renaşte  şi  înviora  inima 
creştinilor  înrolaţi  prin  sfântul  botez  în  oastea  Mân¬ 
tuitorului  şi  a  slăvitelor  chemări  evanghelice. 

Idealurile  omenirii  au  nevoie  grabnică  de  corectivul 
creştin.  Ele  nu  pot  deveni  afirmative,  categorice  şi  zi¬ 
ditoare  decât  prin  valorificările  permanente  ale  inter 
pretării  evanghelice. 

La  capătul  lor,  toate  năzuinţele  lumii  —  oricât  de 
liric  entuziaste,  îşi  află  un  inevitabil  faliment  şi  o  du¬ 
reroasă  desininţire.  Silogismul  —  construit  pe  trufiile 
raţiunii,  s’a  vădit  iremediabil  fals  şi  iluziile  care  s’au 
legat  cândva  de  el  s’au  arătat  simple  somnolenţe  arti¬ 
ficiale  ale  conştiinţii  şi  ale  cărei  deşteptări  au  fost  în 
totdeauna  surprinzător  de  primejdioase  —  mortale. 

O!  Trezirile  din  minciună  şi  din  vrăjile  ei  înşelă¬ 
toare,  câtu-s  de  crude! 

In  zilele  acestea  au  început  să  cadă  măştile  şi  să 
se  denunţe  de  pe  acoperişuri  amăgirile  cu  care  s’a  nar¬ 
cotizat  sistematic  până  acum  sufletul  omenirii!  Un  vânt 

de  adevăr  suflă  în  lume  şi  în  învăluirile  lui  se  verifică 
sinceritatea,  valabilitatea  şi  temeinicia  aşezămintelor 
sociale. 

Din  suprasaturaţia  minţirilor  de  sine,  se  zămislesc 
sub  privirile  noastre  uimite,  reacţiunile  şi  campaniile 
eroice  ale  adevărului  —  care  strigă  după  lumină,  se  cere 
pe  culmi  —  vrea  supremaţie  de  părinte  asupra  conştiinţii 
omeneşti.  Evanghelia  stă  şi  azi  ospitalieră  ca  un  port 
şi  strălucitoare  ca  un  far  la  îndemâna  lumii.  Mântuitorul 
e  prietenul  sincer  al  omenirii  şi  cel  mai  credincios  aliat 
In  luotele  ei! 

In  toate  situaţiile  şi  chemările  vieţii  numai  povaţa 
Lui  poate  aduce  o  inspiraţie,  un  duh  de  renaştere,  şi  o 
putere  de  salvare  definitivă. 

Totuşi  «lumea  nu  L  cunoaşte»  şi  pe  ogoarele  ei 
«semănătorii  de  vânt»  culeg  întru  neizbăvite  chinuri,  zi 
de  zi  «toate  furtunile». 

De  ce  mijloace  să  ne  folosim  —  mai  puternice,  mai 
sguduitoare,  mai  dârze,  ca  s’o  desmetecim  şi  s’o  smul¬ 
gem  din  morminte?...  Păcatul  e  multiplu  şi  imens.  A 
pătruns  până  în  măduva  ei!  A  paralizat  o!  I-a  asasinat 
voinţa!  O  ţine  într’o  infectă  captivitate!  I-a  confiscat 
idealurile!  A  ţinut-o  în  lanţurile  lui  până  a  sălbătecit-o 
şi  apoi  i-a  dat  drumul  să  urle,  să  devasteze  şi  să  tero¬ 
rizeze  sufletul  omenesc ,  cât  suflet  s’a  mai  putut  păstra 
omenesc  prin  Hristos,  în  mijlocul  celei  mai  acaparatoare 
şi  mai  agresive  animalităţi. 

Ci  trebuie  fără  zăbavă  să  ne  apropiem  şi  să  «adu¬ 
năm  cu  Mântuitorul»,  cot  la  cot,  puterile  rănite  de  moarte 
ale  omenirii,  să  le  vindecăm  şi  să  le  mobilizăm  cu  toate 
rezistenţele  lor  împotriva  păcatului.  Să  reintegrăm  pe 
Hristos  în  centrul  vieţii  omeneşti,  să-L  facem  împărat  al 
lumii,  ca  toate  activităţile  ei  să  se  desfăşure  sub  co¬ 
manda  Lui  infalibilă. 

In  lumina  acestei  convingeri,  care  pentru  noi  au 
evidenţa  şi  autoritatea  unui  imperativ  urgent,  vom  schiţa 
rolul  pe  care  Mântuitorul  î<  are  în  vremea  noastră  în 
inspirarea,  umanizarea  şi  idealizarea  prin  energia  spiri¬ 
tuală  a  Evangheliei,  a  deosebitelor  munci,  chemări  şi 
aspiraţii  ale  omenirii. 

Vom  pune  pe  Mântuitorul  să  figureze  în  diferitele 
posturi  de  activitate  socială,  ca  să  înţelegem  cum  trebuie 
să- şi  facă  ucenicii  Lui,  datoriile  legate  de  funcţiunile 
pe  care  le  împlinesc  în  lume.  Ca  într’un  film  II  vom 
privi  ca  şef  de  atelier,  ca  negustor,  ca  director  de  bancă, 
ca  director  de  teatru,  ca  profesor,  ca  magistrat,  ca  ge¬ 
neral  de  armată,  ca  advocat,  ca  medic  de  spital,  ca  par¬ 
lamentar,  ca  ziarist,  ca  director  de  închisoare,  ca  student 
universitar,  ca  preşedinte  al  Societăţii  1.  O.  V.,  ca  editor 
şi  librar  —  întrucât  pretutindeni  prezenţa  Lui  providen¬ 
ţială  face  posibile  creaţiile  morale  şi  certitudinile  spiri¬ 
tuale  superioare  —  dela  care  singure  trebuie  să  nădăj¬ 
duim  azi  echilibrarea,  normalizarea  şi  înfrumseţarea  vieţii 
omeneşti  în  cadrul  aspiraţiilor  ei  sociale  şi-  eterne,  căci 
El  este  «calea,  adevărul  şi  viaţa »  vieţii  lumii  până  la 
sfârşitul  vremilor.  Pr.  or.  Gr.  cnstescu. 


Biblia  şi  Democraţia. 

Eu  sunt  păstorul  ce!  bun,  păstorul 
cel  bun  sufletul  său  îşi  pune  pentru  oi. 

Evang.  loan  Cap.  X.  vers.  II. 

Un  romancier  englez ]  cu  concepţii  despre  lume  şi  viaţă 
de  o  înaltă  valoare  morală  tratează  într’un  roman  al  său  subiectul 
următor:  Un  director  de  ziar,  erou  principat,  inspirat  din  filo¬ 
zofia  Evangheliei,  se  decide  într’o  bună  zi,  ca  în  ziarul  condus 
de  e!  —  care  apărea  în  sute  de  mii  de  exemplare  şi  era  prin 
urmare  un  îndrumător  al  conştiinţii  cetăţeneşti  în  materie  po¬ 
litică  şi  socială  nu  numai  în  Anglia,  ci  pe-o  mare  parte  a  glo¬ 
bului,  ca  tot  ce  se  va  scrie  in  ziarul  de  sub  direcţiunea  lui  să 
fie  scris  in  spiritul  creştinesc  al  Bibliei.  Să  nu  se  mai  scrie  pe 
coloane  întregi  despre  furturi  şi  crime;  să  se  suprime  cronica 
modelor,  cari  desvoliă  luxul  şi  desfrâul;  să  înceteze  reclamele 
pline  de  neadevăr,  să  înceteze  articolele  de  polemică  pol'tică, 
cari  aţâţă  pasiunile  între  indivizi  şi  ura  între  clase. 

Ce  urmăria  acest  mare  reformator? 

Voia  să  facă  din  Evanghelie  un  izvor  de  îndrumare,  de 
educaţie,  al  democraţiilor  moderne.  Voia  să  înlocuiască  doc¬ 
trinele  filozofilor  politici  şi  sociali,  cari  servesc  de  îndrumătorii 


'  Ch,  M.  Sheldon  (Nof.  rev.). 

ai  democraţiilor  de  azi,  prin  învăţătura  Mântuitorului.  Voia  s’a- 
propie  aceşti  doi  termeni  —  cari  niciodată  n’au  apărut  mai  în¬ 
depărtaţi  ca  azi  —  Biblia  şi  democraţia. 

Şi  acum  e  de  prisos  s’amintim  că  ideologul  nostru  creştin 
n’a  reuşit  în  întreprinderea  sa.  Cititorii  cari  nu  mai  găsiau  în 
ziar  nici  veşti  înfiorătoare,  nici  certe  politice,  nici  informaţii 
despre  capriciile  modei,  renunţă  de -a  mai  ceti  ziarul.  Stăpânii 
ziarului  —  societatea  de  exploatare  —  văzând  că  cetitorii  se 
răresc,  că  întreprinderea  ameninţă  cu  ruină,  concediază  direc¬ 
torul.  Acesta  e  subiectul  romanului.  Ceeace  ne  interesează 
însă  pe  noi  nu  e  faptul  c’a  reuşit  sau  ba  acest  visător  af  unei 
societăţi  mai  bune,  ci  scopul  lui,  intenţiunea  lui  de  a  face  ca 
cuvântul  Evangheliei  să  trăiască  viu  în  viaţa  popoarelor  de  azi. 

Dar  mi  s’ar  putea  răspunde,  că  încercări  de  acestea  se 
pot  găsi  în  imaginaţiunea  unui  scriitor,  dar  nu  în  viaţa  reală 
a  popoarelor.  Cu  toate  acestea  a- şi  putea  înşira  multe  şi  nobile 
exemple  din  viaţa  oamenilor  de  stat,  scriitori  şi  conducători  de 
masse,  cari  inspiraţi  din  cuvintele  Mântuitorului:  «Şi  veţi  cu¬ 
noaşte  adevărul  şi  adevărul  vă  va  slobozi  pe  voi»  credeau  că 
lu  Biblie  vor  găsi  adevărul  pentru  atâtea  probleme  discutate  cu 
multă  subtiliiate  filozofică,  cu  multă  logică  ştiinţifică  dar  aşa  de 
puţin  satisfăcător  rezolvitejcă  în  Evanghelie  vor  găsi  calea  spre-o 
viaţă  mai  bună;  că  In  cuvintele  Mântuitorului  pot  găsi  idealul 
unei  societăţi,  in  care  cuvintele  de  libertate,  egalitate  şi  frater¬ 
nitate,  adecă  principiile  democratice  să  nu  fie  o  paradă,  ci  o 
realitate.  Nu  voi  lua  exemple  din  viaţa  popoarelor  din  Apus,  ci 
voi  lua  din  istoria  contimporană  a  poporului  nostru. 

Era  în  primăvara  anului  1921.  In  parlamentul  din  Bucu¬ 
reşti  se  discuta  viu,  cu  multă  pasiune  între  reprezentanţii  na¬ 
ţiunii  noastre  pentru  ultima  dată,  în  stil  mare,  legea  pământului. 
S'a  vorbit  zile  întregi.  Pe  dealul  Mitropoliei  s’au  rostit  discursuri 
mari,  cele  mai  multe  apărând  cauza  ţărănimii,  ca  odinioară  me¬ 
morabilele  discursuri  ale  lui  Kogălniceanu  pentru  îmbunătăţirea 
soartei  ţăranilor.  Dela  dreapta  conservatoare  şi  duşmană  a  ex¬ 
proprierii  care  susţinea  că  proprietatea  individuală  e  ceva  sfânt 
şi  că  statul  chiar  în  numele  unor  interese  mari,  ca  mulcomirea 
unor  nemulţumiri  sociale,  n’are  dreptul  de  a  expropria:  până 
la  extrema  stângă  socialistă,  care  inspirată  din  doctrina  unui 
sociolog  francez,  că  marea  proprietate  e  un  furt,  s’au  vânturat 
idei  contradictorii,  s’au  susţinut  principii  variate,  în  numele  dife¬ 
ritelor  doctrine  şi  partide. 

Părerile  se  ciocniau,  pasiunile  creşteau.  In  această  atmos¬ 
feră  de  enervare,  de  ură,  de  zgomot  generai  se  ridică  un  bă¬ 
trân  Basarabean,  cu  părui  alb,  cu  ochii  senini,  c’o  înfăţişare 
blândă  de  apostol  şi  cere  cuvântul.  Pe  un  ton  blând  vorbia 
in  interesul  milioanelor  cari  muncesc  din  greu  la  ţară.  Doctrina 
lui  contrastă  mult  cu  a  celorlalţi  oratori.  Ei  vorbia  In  numele 
evangheliei.  Susţinea  că  nu  e  creştinesc  lucru  ca  milioanele  de 
ţărani  să  n’aibă  nici  din  ce  trăi,  dar  nict  ce  munci  şi  boierul 
pe  al  cărui  pământ  —  care  se  întinde  cât  un  colţ  de  ţară  — 
muncesc  mii  de  braţe,  să  trăiască  în  bogăţie,  In  lux  şi  in  desfrâu. 
Cerea  marilor  proprietari  să  le  fie  milă  de  mucenicii  muncii, 
să  le  fie  milă  de  ţară,  căci  aceştia  o  formează  şi  o  susţin.  Şi  acest 
tolstoian  basarabean  făcea  apel  ia  iubirea  de  aproapele,  la  drep¬ 
tatea  socială,  la  simţul  de  caritate,  la  altruism.  La  cuvintele  bă¬ 
trânului  parlamentar  creştin,  ura  par’că  se  domolia,  adevărul 
Evanghelic  triumfa,  şi  cauza  claselor  umile  învingea.  Elevul  ma¬ 
relui  Creştin  şi  scriitor  Tolstoi  a  arătat  că  învăţătura  Mântui¬ 
torului  nu  conţine  idei  învechite,  bune  pentru  o  societate  de 

acum  2000  de  ani,  ci  că  această  învăţătură  e  atât  de  înaltă, 

încât  cei  cari  se  inspiră  din  ea  sunt  oamenii  progresului  şi  că 
democraţia  modernă  n’ar  găsi  un  izvor  mai  sănătos  şi  mai  bine¬ 
făcător  decât  Biblia. 

Dar  înainte  de  a  vedea,  dacă  Biblia  inspirând  democra¬ 
ţiile  de  azi,  ar  fi  mai  multă  dreptate  pe  pământ,  să  vedem  ce 
e  democraţia?  Nu  ştiu  dacă  cei  cari  îl  rostesc  la  colţuri  de 

stradă,  în  cafenele,  in  parlamente  şi  il  scriu  prin  ziare  îşi  dau 

seama  de  rostul  acestui  cuvânt:  democraţie.  De  origine  grecesc, 
însemnează  domnia  poporului,  adecă  conducerea  poporului  prin 
cei  mai  buni  reprezentanţi  ai  săi.  Ţară  democratică  însemnează 
ţara  unde  conduc  cei  mai  buni  reprezentanţi  ai  poporului,  unde 
libertăţile  sunt  respectate,  unde  egalitatea  in  faţa  legii  e  sfânt 
observată  pentru  toţi.  S’au  scris  opere  mari  asupra  acestei  no¬ 
ţiuni  magice  care  este  democraţia.  S’a  încercat  să  se  aplice 
chiar  in  viaţa  de  stat  pe  timpul  Grecilor  şi  Romanilor  şi  apoi 
în  vremurile  mai  noui,  dar  regimul  democratic  eiâ  inlocuit  în 
scurt  timp  prin  puterea  absolută. 

La  anul  1789,  adecă  18  veacuri  dupăce  Mântuitorul  a  în¬ 
temeiat  doctrina  iubirii,  a  abnegaţiunii,  dupăce  învăţătura  creştină 
desfimţă  deosebirea  de  clase  —  căci  în  Evanghelie  nu  e  deo¬ 
sebire  intre  bogat  şi  sârac,  între  stăpân  şi  slugă,  —  in  anul  Dom- 

nuiui  zic  1789,  dupăce  nenumăraţi  scriitori  au  cerut  mai  multă 
dreptate  pe  pământ,  esceptând  sclavajul  —  adecă  dreptul  de  a 
dispune  de  anumiţi  oameni  ca  de  vite  —  nedreptatea,  inegali¬ 
tatea  in  faţa  legii,  drepturi  numai  pentru  unii  şi  datorii  numai 
pentru  alţii,  aceasta  era  organizaţia  politică  şi  socială  a  po¬ 
poarelor. 

Timp  de  18  veacuri  puţine  din  învăţăturile.  Mântuitorului 
s'au  putut  introduce  ca  principii  la  baza  organizării  statelor. 

Şi  filozofii  cari  cereau  o  societate  mai  bună,  dovedind  cu 
multă  iscusinţă,  că  numai  in  deplină  libertate  pentru  toţi,  poate 
fi  progresul,  că  numai  aleşii  în  mod  liber  ai  poporului  pot  cu¬ 
noaşte  nevoile  lui,  credeau  că  se  poate  intemeia  o  adevărată 
democraţie,  fără  a  ţinea  seamă  de  învăţăturile  evanghelice. 
Pentru  mai  multă  dreptate  pe  pământ  au  pornit  popoarele  să 
se  ucidă,  crezând  ,  că  prin  arme  vor  putea  cuceri  drepturile- 
omului  şi  libertăţile  politice.  Timp  de  2b  ani  a  curs  sângele 
valuri  în  Franţa.  Fiii  aceluiaş  popor  răsculaţi  contra  stăpânirii, 
răsturnând  cărmuitorii  vechi  îşi  numiau  cărmuitori  noui,  ca  să  le 
dea  mai  multe  drepturi,  să  le  asigure  o  viaţă  mai  bună.  Marea 
revoluţie  franceză  şi  alte  trei  revoluţii  In  Franţa  în  veacul  al 
XlX-lea,  două  mari  revoluţii  în  Anglia  în  veacul  al  XVII-lea, 
marea  revoluţie  din  1848,  care  a  fost  aproape  generală  în  toată 
Europa,  au  fost  făcute  pentru  câştigarea  libertăţii  popoarelor, 
pentru  o  viaţă  de  stat  constituţională,  pentru  distrugerea  privi¬ 
legiilor  boiereşti,  pentru  egalitatea  in  faţa  legii. 

De  aproape  un  veac  şi  jumătate  se  zice  că  popoarele  din 
Europa  trâesc  mai  mult  sau  mai  puţin  liber,  sub  un  regim  demo¬ 
cratic. 

S’au  schimbat  de  atunci  sute  de  guverne  şi  pariamente, 
s’au  perindat  ia  conducere  alte  sute  de  oameni  de  stat  cu  re- 
nunre  şi  s'au  făcut  legi  nenumărate:  cu  toate  acestea  drepturile 
de  care  se  bucură  popoarele,  ideile  democratice  sunt  departe 
de  a  fi  realizate  aşa  cum  credeau  iniţiatorii  acestei  mişcări  libe¬ 
rale  şi  frumoase:  Dacă  privim  în  jurul  nostru,  dacă  luăm  pe 
rând  popoarele  din  Europa,  vom  vedea  că  aproape  nicăiri  nu 
stăpâneşte  o  adevărată  democraţie. 

Şi  acum  ne  putem  pune  întrebarea  de  ce? 

De  ce  libertatea  cetăţenilor  nici  azi  nu  e  complet  asigu¬ 
rată?  De  ce  în  Înaltele  funcţiuni  de  stat  ajung  de  multe  ori 
numai  cei  cari  aparţin  anumitelor  clase  sociale?  De  ce  legile 

cari  trebue  să  apere  interesele  marei  mulţimi,  adică  ale  claselor 
sărace,  căci  ele  formează  mulţimea,  apără  interesele  clasei  bo¬ 
gate  şi  apasă  pe  cele  necăjite.  De  ce?  Doar  Europa  trăeşte  sub 
regimul  votului  universal  şi  secret?  Doar  oamenii  cari  fac  legile 
sunt  aleşii  poporului?  Şi  poporul  doar  ii  alege  liber? 

Răspunsul  e  acesla.  Fiindcă  cei  aleşi,  nu  sunt  totdeauna, 
sau  aproape  niciodată  cei  mai  buni ,  şi  zic  buni  in  înţelesul  evan¬ 
ghelic  al  cuvântului.  Fiindcă  din  cârmuitorii  popoarelor  o  mi¬ 
noritate  disparenţă  abia,  e  străbătută  de  principiul  iubirii  de- 
aproapelui,  de  principiile  moralei  evanghelice,  cari  cer  ca  cei 
înălţaţi  să  fie  smeriţi,  cer  abnegaţiune  şi  sacrificii ,  cer  ca  bo¬ 
gatul  să  dea  mult  pentru  comunitate  şi  săracul  puţin.  Fiindcă 
aceşti  conducători  sunt  mai  întâi  oameni  şi  apoi  creştini.  Dacă 
la  făurirea  fiecărei  legi  guvernanţii  s’ar  inspira  din  principiile 
•înalte  ale  Evangheliei,  n’ar  mai  drămui  brazda  de  pământ,  pe 
care  trebue  s’o  aibă  ţăranul;  s’ar  îngriji  ca  muncitorilor  din  fa¬ 
brici,  ajunşi  invalizi  ca  victime  ale  muncii  să  le  uşureze  sufe¬ 
rinţele  şi  să  le  asigure  existenţa,  ca  minierii  cari  lucrează  în 
întunerecul  pământului  să  nu  fie  ameninţaţi  cu  moartea  prin 
surparea  terasamentelor  slabe,  lăsând  mii  de  orfani  pe  drumuri; 
ca  spitalele  să-şi  deschidă  larg  porţile  săracilor,  nenorociţilor* 
bătrânilor;  ca  şcolile  să  fie  bine  îngrijite  şi  cei  cari  răspândesc 
lumina  de'a  catedră  să  nu  fie  de  batjocura  societăţii  prin  ră¬ 
splata  slabă  a  muncii  lor  grele. 

Dacă  dreptatea  nu  domneşte  in  viaţa  popoarelor  cauza  e, 
că  conducătorii  sunt  lipsiţi  de  spiritul  larg,  uman  aşa  cum  se 
desprinde  din  Biblie.  Nu  e  destul  să  orbeşti  massele  prin  in¬ 
teligenţă  scânteietoare,  prin  darul  de-a  vorbi  şi  vorbesc  de  multe 
ori  aşa  de  frumos  aceşti  oameni,  încât  crezi  că  puşi  în  situaţia 
de  conducători,  vor  realiza  raiul  pe  pământ;  nu  e  destul  să  fii 
învăţat  şi  să  vânturi  cu  multă  măiestrie  idei  in  discursuri  răsu¬ 
nătoare,  să  ai  mereu  pe  buze  binele  poporului  şi  niciodată  să 
nu  lucrezi  pentru  el.  Şi  s'a  ajuns  aproape  în  toată  Europa,  că 
ambiţioş  i,  demagogii,  bogaţii  să  se  perpetuieze  la  putere  stă¬ 
pânind  ţările  prin  tirania  partidelor  lor  puternic  organizate.  Astfel 
după  o  sută  de  ani  de  încercări  de-a  introduce  ideile  demo¬ 
cratice  în  viaţa  popoarelor,  s’a  ajuns  la  un  rezultat  opus,  şi  un 
scriitor  francez  a  spus-o  sus  şi  tare  că  democraţia  astăzi  a 
murit.  Mare  exagerare  nu  e  în  afirmaţia  aceasta. 

Şi  acum  să  facem  o  comparaţie  între  primii  ani  de  existenţă 

ai  creştinismului  şi  societatea  de  azi.  Pe  cine  şi-a  aies  Mântui¬ 
torul  ca  ajutor  în  propagarea  dumnezeescului  cuvânt?  Fost-au 
apostolii,  evangheliştii  şi  ucenicii,  filozofi  mari  de  natura  unui 
Plato  sau  Aristot?  Fost  au  ei  meşteri  ai  cuvântului  ca  marii  ora¬ 
tori  din  pieţele  Atenei?  Sau  poate  oameni  de  stat  cari  cuno¬ 
şteau  din  fir  în  păr  legile  marelui  imperiu  roman  ?  Ori  bogă¬ 
taşi  mari  cu  zeci  de  mii  de  sclavi  pe  moşiile  lor?  Au  mari  ge¬ 
nerali  cari  au  umplut  lumea  cu  faima  învingerilor  lor? 

Nu,  n’au  foit  nimic  din  toate  acestea! 

Au  fost  simpli  pescari,  sau  oameni  dela  ţară.  Şi  chiar  prin 
simplitatea  lor,  erau  cei  mai  pregătiţi  pentru  a  înţelege  adevărul 
simplu  al  învăţăturilor  Mântuitorului.  Străbătuţi  de  înţelepciunea 
adâncă  a  cuvântului  dumnezeesc,  străbătuţi  de  duhul  iubirii 
deaproapelui,  stăpâniţi  de  sentimentul  abnegaţiunii  au  pornit  să 
propage  adevărul  evanghelic.  Şi  în  scurt  timp  subtila  filozofie 
greacă  e  învinsă  de  morala  simplă  dar  înălţătoare  de  suflete  a 
Evangheliei.  Ideea  creştină  se  lăţeşte  repede.  Ea  străbate  în 
scurt  timp  până  în  umbra  tronurilor.  Nici  persecuţiile  sângeroase, 
nici  moartea  nu  i-a  putut  împiedeca  in  răspândirea  Evangheliei, 
în  apărarea  credincioşilor  şi  dimpreună  cu  Mântuitorul  ca  pă¬ 
stor/i  cei  buni  viaţa  şi  sufletul  şi-au  pus  pentru  credincioşii  ce-i 
urmau.  Credinţa  puternică,  virtutea  erau  calităţile  celor  dintâi 
conducători  ai  creştinismului.  Să  ne  aducem  mai  departe  aminte 
care  era  organizarea  celor  dintâi  comunităţi  creştine?  Acolo  da, 
domnia  o  adevărată  democraţie! 

Cel  bogat  dădea  săracului,  cel  pus  în  fruntea  conducerii 
era  servitorul  cel  mai  devotat  al  intereselor  comunităţii.  Umilii, 
săracii ,  sclavii  găsi  au  aceeaş  primire  ca  şi  bogatul,  ca  şi  stă¬ 
pânul.  Şi  aceste  organizaţii  creştine  democratice  prin  excelentă 
s'au  lăţit  in  scurt  timp  în  largul  lumii.  Şi  dacă  biserica  catolică 
în  tot  cursul  evului  mediu  nu-şi  uita  misiunea  mare  şi  dacă  re¬ 
nunţa  la  multele  bunuri  lumeşti,  cari  au  adus  cu  ele  în  mod 
fatal  luxul  şi  abuzurile,  dacă  zic  biserica  şi- ar  fi  păstrat  carac-  , 
terul  ei  din  cele  dintâi  timpuri,  popoarele  ar  fi  scăpat  de  multe 
zguduiri  şi  de  mult  democraţia  era  o  realitate  in  viaţa  popoarelor. 

O,  dacă  ar  avea  şi  conducătorii  treburilor  de  azi  aceeaş 
virtute  ca  şi  apostolii  şi  ucenicii  Mântuitorului !  Câte  suferinţe  . 
n’ar  înceta!  Dacă  ar  zice  şi  el  <  Totul  pentru  cei  cari  ne-au  ridicat 
la  putere  şi  nimic  pentru  noi!»  Şi  exemplele  nu  le-ar  lipsi.  Cine 
nu  cunoaşte  exemplul  scriitorului  rus  Toistoi,  care  de  origine 


nobilă,  bogat,  îşi  împarte  moşia  ţăranilor,  face  şcoli  pentru  lu¬ 
minarea  poporului  şi  răspândeşte  învăţăturile  Evangheliei,  prin 
scrierile  sale  în  largul  lumii 

Dar  la  noi  nu  sunt  atâtea  exemple  de  mare  abnegatiune  ? 
Au  toată  cariera  unui  Gheorghe  Lazăr  nu  e  cea  mai  mare  jertfă 
de  sine  pentru  a  chema  la  viaţă  naţională  poporul  nostru  şi  al 
ridica  la  o  stare  bubă? 

Dar  exemplul  unui  Şaguna,  care  a  muncit  o  viată  întreagă 
pentru  a  da  poate  cea  mai  democratică  organizaţie  bisericească 
poporului  nostru,  nu  este  dovada  cea  mai  vie  a  iubirii  de  neam 
şi  a  învăţăturilor  umane  creştine? 

Sau  exemplul  unui  Vasiie  Stroescu,  care  şi-a  împărţit  în 
parte  averea  ţăranilor,  parte  a  întrebuinţat  o  spre  scopuri  cul¬ 
turale? 

Toţi  aceştia  erau  conduşi  de  principiile  frumoase  ale 
Evangheliei. 

Prin  urmare  nici  o  carte  nu  poate  fi  un  izvor  mai  bun. 
pentru  ideia  democraţiei,  ca  Biblia.  Şi  nici  o  carte  din  lume  — 
fie  oricât  de  iscusit  scrisă  —  nu  întăreşte  ideea  înţelegerii,  ar¬ 
moniei  între  clase  şi  între  popoare  ca  Biblia. 

Căci  cele  trei  mari  încercări  de  a  stabili  pacea  eternă  au 
fost  inspirate  din  învăţătura  blândă,  făcătoare  de  pace  a  Bibliei. 
Scrierile  abatelui  francez  St.  Pierre  la  începutul  secolului  al 
XVIII- lea  —  pe  timpul  sângeroaselor  răsboaie  ale  tui  Ludovic 
al  XlV-lea,  —  în  care  susţinea  că  pacea  eternă  îrebue  asigurată 
între  popoare  printr’un  tribunal  european,  erau  influenţate  de 
ideea  păcii  aşa  cum  se  desprinde  din  Evanghelie. 

La  fel  sfânta  alianţă  dela  începutul  veacului  ai  XlX-lea  in 
faza  ei  liberală,  creştinească,  umană,  a  fost  inspirată  tot  din  bi¬ 
blie.  Dar  ideea  wilsoniană,  ideia  Ligii  naţiunilor,  ca  cele  mai 
multe  mişcări  mari  politice  şi  sociale  din  America  nu  este  o 
idee  evanghelică?  Americanii  nu  consideră  Biblia  o  carte  a  unei 
societăţi  vechi,  n’o  dispreţuesc  ca  conducătorii  popoarelor  de 
pe  continent,  ci  din  contră  cred  că  e  un  izvor  al  ideilor  largi, 
democratice,  umane. 

Şi  acum  de  încheiere  ţin  să  amintesc  cuvintele  celui  mai 
mare  om  de  stat  al  veacului  al  XlX-lea,  care  iată  ce  spune: 
«Luaţi  mi  credinţa  în  Dumnezeu  şi-mi  luaţi  patria.  Dacă  nu  aş 
avea  minunata  bază  a  reiigiunii  în  mine,  n’aţi  fi  avut  parte  de 
un  asemenea  cancelar».  Şi  acest  cancelar  acum  40  de  ani  a 

adus  legi  aşa  de  umane  pentru  clasele  muncitoreşti,  cari  poate 
nici  azi  nu  se  găsesc  la  celelalte  popoare  din  Europa. 

Deci  până  când  conducătorii  popoarelor  nu  vor  fi  stră¬ 
bătuţi  de  cuvintele  Evangheliei,  «Eu  supt  păstorul  cel  bun,  pă¬ 
storul  cel  bun  sufletul  său  îşi  pune  pentru  oi»,  până  nu  vor 
lucra  in  armonie  cu  spiritul  Bibliei,  popoarele  tot  mai  greu,  şi 
mai  greu  şi  vor  putea  purta  crucea,  urmându-şi  calea  grea  spre 
destinul  lor  istoric.  N.  Tolu. 


Cui,  Cum  şi  Ce  trebue  sâ  predice  preotul  ortodox, 

(Urmare  şi  sfârşit.) 

O  chestiune  de  mare  importanţă  în  legătură  cu 
predica  este  durata. 

O  predică  totuşi,  nu  e  în  sine ,  nici  lungă,  nici 
scurtă  —  dar  poate  fi  întotdeauna  suportabilă  sau  in¬ 
suportabilă  —  adică  interesantă  şi  deci  pasionantă,  sau 
monotonă  şi  plictisitoare  şi  deci  imposibil  de  urmărit 
cu  simpatie  şi  cu  încordare  de  către  auditoriu. 

O  predică,  de  oarecare  proporţii  —  dacă  se  des¬ 
făşură  pe  un  plan  ideologic  progresiv  şi  logic  —  nu 
uzează  atenţ'a  publicului.  Dar  întotdeauna  o  predică 
fie  cât  de  scurtă,  lipsită  însă  de  gradaţie  logică  vie, 
exasperează  ascultătorii. 

Sunt  predici  lungi  la  capătul  cărora  totuşi  credin¬ 
cioşii  au  par’că  un  regret  că  s’a  terminat  atât  de  re¬ 
pede.  Ii  captivase  atât  de  mult  încât  nu  simţiseră  cum 
se  scursese  timpul. 

Este  însă  în  deobşte  de  recomandat  ca  predica  să 
fie  scurtă  —  dar  plină,  concentrată  şi  substanţială.  Pu¬ 
blicul  e  mai  favorabil  unui  predicator  obicinuit  care  însă 
vorbeşte  mai  puţin,  decât  unuia  de  talent  şi  poate  de 
erudiţie  care  vorbeşte  însă  prea  mult  timp.  Lungimea 
serviciului  religios  ortodox  de  altfel  nici  nu  permite  o 
predică  de  1  oră  de  pildă.  Totuşi  sunt  împotriva  obi¬ 
ceiului  de  a-ţi  acomoda  predica  după  gustul  superficial 
şi  după  capriciile  de  comoditate  ale  publicului. 

Vei  vorbi  atât  cât  vei  socoti  necesar  ca  să  sugge- 
rezi  credincioşilor  anumite  gânduri,  sau  convingeri  — 

măsura  o  dă  în  primul  rând  bunul  simţ  al  preotului  şi 
apoi  atitudinea  de  reculegere  sau  de  enervare  pe  care 
o  au  ascultătorii  în  timpul  predicii.  Obiceiul  pe  care  îl 
au  preoţii  care  nu  predică  «din  principiu»,  cum  îmi 
spunea  oarecine,  de  a  suna  clopoţelul  întrerupând  astfel 
cântăreţul  care  citeşte  din  cazanie,  din  mineiu  sau  din 
vreo  carte  de  predici  este  de  adreptul  condamnabil.  Cân¬ 
tăreţul  retează  lectura  acolo  unde  se  află  —  cu  un  zor 
care  are  consecinţe  foarte  comice  de  multeori,  fireşte, 
din  simpla  întâmDlare.  Pentruca  preotul  să  aibe  timp 
să  se  împărtăşească,  dascălul  poate  cânta  un  chinonic  — 
motivul  pe  care  cearcă  să-l  invoace  unii  preoţi  că  n’au 
când  să  se  cuminece  dacă  ar  ieşi  la  predică,  e  numai 
un  pretext  în  dosul  căruia  stau  pitite  inerţia  şi  lipsa  de 
zel.  Alţii  predică  îndată  după  citirea  Sf.  Evanghelii.  Nu 
este  rău.  Ascultarea  în  genunchi  a  Sf.  Evanghelii  tre¬ 
zeşte  în  credincioşi  o  dispoziţie  sufletească  foarte  priel¬ 
nică  sfătuirilor  creştine.  Se  obiectează  că  prin  aceasta 
s’ar  scinda  serviciul  liturgic.  Intr’adevăr  —  dar  se  pre¬ 
găteşte  mai  bine  conştiinţa  credincioşilor  pentru  mo¬ 
mentul  euharistie.  Predica  răscoleşte  sufletul  în  adân¬ 
curi  şi  îi  actualizează  datoriile  ei  neapărate  mai  puternic. 

Pe  lângă  aceasta  şi  atenţia  publicului  e  mai  fragedă 
şi  mai  vie  decât  la  sfârşitul  sf.  Liturgii. 

Obiceiul  confraţilor  sau  al  credincioşilor  de  a  fe¬ 
licita  pe  predicator  e  deplasat. 

In  ce  mă  pliveşte  întotdeauna  am  socotit  acest  lucru 
ca  o  ofensă  adusă  conştiinţii  mele  pastorale. 

Critica  din  deprindere  didactică,  din  semeţie  sau  din 
ignoranţă  —  pe  care  îndată  după  terminarea  predicii  ţi-o 
fac  prietenii  sau  duşmanii  — •  e  deasemeni  curioasă. 

Fireşte  critica  poate  fi  un  corectiv  dar  într’o  formă 
discretă,  fraternă,  creştinească  —  ca  părere  personală  şi 
întotdeauna  mai  ales  obiectiv  motivată. 

Comentariul  de  mimică  şi  de  atitudine  ostentativă, 
pentru  sau  contra  predicatorului  este  foarte  inoportun 
şi  jignitor  nu  atât  pentru  capacitatea  omiletică  a  predi¬ 
catorului  cât  mai  ales  pentru  oficiul  şi  demnitatea  Iui 
preoţească.  E  în  acelaş  timp  şi  o  rea  pildă  aceasta 
pentru  cei  din  jur,  care  nu  toţi  vor  fi  venit  la  biserică 

pentru  teatralităţi  şi  sportive  dialoguri  mute  cu  caracter 
critic. 

Predica  dă  roade  târzii.  Semeni  azi  şi  culegi  mâine ! 
Şi  cât  de  departe  este  uneori  acest  mâine  de  azi.  Totul 
depinde  de  cât  suflet  pui  tu  predicator  în  cuvântul  tău, 
pe  câtă  statornicie  îţi  întemeiezi  râvna  ta  misionară  şi 
cât  de  consequent  îţi  exemplifici  povaţa  cu  propria 
ta  viaţă. 

Să  nu  râvneşti  nici  odată  popularitatea  de  predi¬ 
cator  meşter,  ci  popularitatea  de  predicator  sincer.  A- 
morul  propriu  trebue  să  dispară  în  faţa  conştiinţii  tale 
pastorale,  smerite  de  atâtea  inperfecţiuni  inerente  vieţii 
şi  îngenunchiate  lângă  crucea  Domnului. 

Ce-ar  zice  Hristos  despre  predica  ta,  cum  ţi-ar 
preţui  El  strădăniile  tale  pastorale  —  cu  un  cuvânt  ce 
critică  ţi-ar  face  El  —  aceasta  are  preţ.  Restul  nu 
importă  î 

încheind  aceste  însemnări  personale  în  jurul  pre¬ 
dicii  în  general,  îmi  exprim  o  dorinţă  intimă,  cu  voia 
celor  ce-au  urmărit  rândurile  de  până  acum :  aş  dori  — 
să  văd  inimi  în  vâlvătăi  urcând  pe  amvon  şi  să  simt 
cum  peste  creştetul  predicatorului  pluteşte  inspiraţia  ne¬ 
văzută  a  limbilor  de  foc  din  ziua  a  50-a  de  după  în¬ 
vierea  Domnului. 

Aş  dori  să  văd  încingându-se  mulţimea  credincio¬ 
şilor  de  para  nestinsă  a  sf.  Duh  şi  să  simt  svâcnirile 
inimii  vecinilor  mei  de  închinare  topindu-se  în  ritmul 
inimii  misionarului  care  grăeşte  transfigurat  şi  profetic 
despre  sângele  curs  pentru  noi  din  inima  bună  a  fratelui 
şi  Mântuitorului  nostru! 

Aş  dori  să  văd  şi  să  aud  în  fiecare  vestitor  al  Evan¬ 
gheliei  pe  Mântuitorul  reîntrupat.  Iar  dincolo  de  odăj- 
diile  sacre  ale  sacerdotului  să  văd  în  inima  Iui  splen¬ 
dida  sărăcie  din  ieslea  Betleemului  şi  pe  Isus  născân- 
du-se  în  ea. 

O  utopie?  Acum,  azi,  mâine,  trebuie  să  devie  re¬ 
alitate.  Altfel  «zadarnică  este  propovăduirea  noastră»  — 
căci  este  făcută  «de  martori  mincinoşi». 

Pr.  Dr.  Gr.  Crlstescu. 


Xzzl  temjnîtâ.- 

* 

Dnpâ  Vicontele  Alban. 

Ii.  Deţinuţii. 

Am  intrat  apoi  în  curtea  celor  condamnaţi  la  diferite  pe¬ 
depse.  Unii  dintre  ei  erau  chiar  în  ajunul  de  a  fi  duşi  la  locui 
de  osândă,  unde  îi  aşteptă  o  întemniţare  lungă  şi  munci  grele. 

Vederea  episcopului  nu  i-a  mirat;  căci  aproape  toţi  îl  mai 
văzuseră.  S’au  ridicat  cu  toţii  în  linişte  şi  mulţi  au  căzut  în 
genunchi,  cerând  binecuvântarea  ierarhului. 

Episcopul  a  vorbit  cu  toţi  şi  i  a  întrebat  asupra  cauzelor 
condamnărei  lor  şi  asupra  educaţiei  lor  religioase.  Vail  cea 
mai  mare  parte  au  mărturisit  că  n’au  ascultat  cuvântul  lui  Dum¬ 
nezeu  niciodată  din  copilăria  lor  şi  până  la  condamnare.  Uita¬ 
seră  de  existenţa  lui  Dumnezeu  şi  a  unei  alte  vieţi. 

—  «lată  cauza  tuturor  nenorocirilor  voastre,  le-a  zis  epis¬ 
copul:  ignoranţa  şi  uitarea  de  Dumnezeu!  Pasiunile  omeneşti 
au  înăbuşit  în  inimile  voastre  vocea  lăuntrică,  care  vă  vorbia 
aşa  de  tare,  ori  de  câteori  săvârşiaţi  vre  o  faptă  rea.  Dela  gre¬ 
şeli  mici  aţi  ajuns  la  abateri  grave,  justiţia  omenească  v*a  atins 
şi  conştiinţa  redeşteptată  prin  pedeapsă  trebue  să  vă  spună,  că 
vă  meritaţi  soarta.  Vai,  nu  lăsaţi  să  adoarmă  această  voce  lă¬ 
untrică,  această  voce  a  îngerului,  pe  care  Dumnezeu  vi  l-a  dat 
spre  paza  fiecăruia  din  voi  şi  ale  cărui  inspiraţii  cereşti  v’au 
fost  necunoscute  până  acum. 

«Trebue  ca  această  conştiinţă  foarte  adesea  călcată  în  pi¬ 
cioare,  —  să  se  ridice  in  sus,  plină  de  căinţă  şi  de  hotărâri 
curagioase.  Sărmani  prizonieri!  Dacă  voi  sunteţi  creştini,  vă 
este  îngăduit  să  speraţi.  Şi  apoi  mare  parte  din  voi  sunt  în¬ 
chişi  numai  pentru  scurt  timp;  chiar  şi  ceialaiţi  toţi  pot  să-şi 
recapete  libertatea,  printr’o  purtare  virtuoasă  şi  proprie  de  a 
atrage  clemenţa  regală! 

«Deschideţi-vă  inimile  înaintea  slujitorilor  lui  Dumnezeu, 
care  s’au  devotat  scăpărei  sufletelor  voastre,  cu  o  înflăcărare 
divină.  Urmaţi  le  sfaturile;  mulţumiţi  mai  întâiu  dreptatea  lui 
Dumnezeu,  care  va  şti  să  dezarmeze  pe  aceia  a  oamenilor. 
Atunci  veţi  intra  în  societate  mai  buni  şi  mai  fericiţi.  Pecetea 
nelegiuirii  de  pe  fruntea  voastră  va  dispărea  sub  podoaba  vir¬ 
tuţilor  voastre. 

«Dacă  vă  veţi  renaşte  prin  credinţa  în  Dus  Hristos,  nu 
veţi  mai  fi,  dragii  mei,  acei  pe  care  societatea  a  trebuit  să-i  lo¬ 
vească;  ci  veţi  fi  alţi  oameni.  Odată,  deveniţi  muncitori,  lini* 
ştiţi,  moderaţi  şi  intraţi  în  rândul  celor  credincioşi,  lumea  va 
uita  greşalele  voastre  şi  vă  va  primi  în  sânul  său  cu  grăbire 
şi  încredere.  Iar  «Bunul  Păstor  se  va  bucura  că  a  regăsit  oile 
sale  rătăcite». 

IU.  Ocnaşul  liberat. 

—  «Prea  Sfinţite,  a  zis  atunci  unul  din  condamnaţi,  eu 
sunt  un  exemplu  trist  al  asprimei  oamenilor:  Ajuns  la  capătul 
zilelor  mele  de  închisoare,  am  voit  să  mă  reîntorc  în  satul  meu. 
Acolo,  înfăţişarea  mea  a  trezit  spaimă  şi  n’am  aflat  nici  milă  şi 
nici  lucru...  Am  căutat  apoi  aiurea...  Peste  tot  însă  numele 
groaznic  de  ocnaş  libtrat  m’a  urmărit  şi  peste  tot  m’a  făcut 
obiect  de  groază  şi  desgust.  Doriam  să  trâesc  de  aci  înainte 
prin  munca  mea  şi  să  devin  iarăşi  om  onest;  dar  n’am  putut. 
Muriam  de  foame;  şi  am  preferat  asprimea  legilor,  decât  ru¬ 
şinea  care  mă  însoţia...  O!  Stăpâne,  cum  să  mă  îndrept,  cum 
să  regăsesc  aceste  bunuri,  pe  care  ni  le  promiteţ»  şi  care  au 
fugit  de  mine.  cu  atâta  cruzime!?...» 

—  «Fiul  meu,  v’am  spus  că  numai  prin  virtute  se  poate 
şterge  sentimentul  de  respingere  din  partea  oamenilor,  datorit 
călcării  legilor  divine  şi  umane.  O  căinţă  sinceră,  o  lacrimă 
dela  inimă  înduplecă  pe  Acela  care  stă  în  adâncul  inimilor; 
dar  oamenii  cari  nu  pot  să  pătrundă  acolo,  au  nevoie  de  mai 
mari  şi  mai  numeroase  mărturisiri  de  întoarcere  la  virtute. 
Dacă,  în  timpul  muncii  silnice,  ai  fi  fost  muncilor,  econom  şi 
cu  adevărat  creştin  'pios,  atunci  e  probabil  că  aî  fi  intrat  în 
marea  familie  a  oamenilor  cu  economii  şi  ceea  ce-i  ii  mai  mult 
încă  cu  recomandaţii  onorabile  şi  puternice  cătră  inimile  bine¬ 
făcătorilor. 

«Virtutea  adevărată  are  anumite  semne  cu  cari  ipocrizia  în 
zadar  s’ar  împodobi.  Întreabă  conştiinţa  d-tale,  erai  într’adevăr 
mai  bun  printre  tovarăşii  dtale  ?  Ai  fost  sincer  decis  să  ispă¬ 
şeşti  păcatele  trecutei  Ai  fost  un  om  deosebit  de  acela,  pe 
care  societatea  I-a  isgonit  din  sânul  său.  Prin  ce  fapte  ai  do¬ 
vedit  schimbarea  dtale?  Acoio  în  temniţă  ai  fost  exemplu  de 
ordine,  muncă,  pietate  şi  ascultare?  Dar  în  satul  dtale  ai  în¬ 
cercat  vre-odată  să  scapi  victimile  unui  incendiu,  unei  inundaţii 
sau  vreunui  accident  periculos?... 

«Oameni  loviţi  de  justiţia  omenească  vă  repet:  dacă  voiţi 
să  vă  reabilitaţi  nu  veţi  putea  s’o  faceţi  decât  prin  sforţări  de 
virtute  şi  curaj.  Şi  acest  devotamant  sublim,  numai  religia  vi-l 
poate  da:  şi  ea  singură  poate  să  atragă  asupra  voastră  indul¬ 
genţa  şi  dragostea  semenilor  voştri.  Stăpânul  nostru  divin  a 
avut  milă  de  tâlharul  răstignit  pe  cruce  care  s’a  pocăit  Po- 
căiţi-vâ  şi  voi  ta  rândul  vostru  şi  veţi  obţine  şi  mila  lui  Dum* 
nezeu  şi  încrederea  fraţilor  voştri». 

Condamnatul  n’a  mai  răspuns  nimic.  Episcopul  le-a  îm¬ 
părţit  apoi  tuturor  câte-va  ajutoare  mai  puţin  preţioase  de  sigur, 
decât  binefacerea  cuvintelor  sale. 

Trad.  de  Pr.  loan  N.  lonescu,  Bucureşti. 


VIAŢA  BISERICEASCĂ. 

PROBLEME  ACTUALE. 

întâietatea  între  clerici  de  rang  egal. 

In  multe  situaţii  se  iveşte  întrebarea  cine  are  întâietate, 
între  cei  de  acelaş  grad  ierarhic.  La  slujbele  în  sobor,  cine  are 
să  pontifice,  şi  cum  să  se  grupeze  în  ordine  preoţii  asistenţi? 
Care  precede,  protopopul  sau  asesorul  protopop  mai  tinăr,  care 
e  cel  «mai  bătrân  asesor  odinar»  (Stat.  Org.  §  1 1 8). 

In  legiuirile  noastre  bisericeşti  nu  este  în  deajuns  clarificat, 
lucrul,  ori  măcar  unii  vor  să-l  interpreteze  altfel,  decum  ar  fi  de 
sine  înţeles. 

Voi  dat  aici  orientările  culese  după  cei  mai  de  valoare 
canonist  ortodox,  episcopul  Nicodem  Milaş  (Dreptul  bis.  p.  206). 
«Întâietatea  e  determinată  numai  de  timpul  când  cineva  a  primit 
hirotonia,  sau  când  a  fost  ridicat  în  vre-o  demnitate  bisericească». 
Deci,  între  preoţi,  întâietate  are  cel  mai  vechiu  în  hirotonie  fără 
nici  o  altă  consideraţie.  Distincţia  cu  brâu  roşu  d.  e,  nu  aduce 
cu  sine  precădere.  Faţă  de  preot,  de  orice  vârstă  in  hirotonie, 
are  întâietate  protoiereul,  socotit  ca  demnitar  bisericesc,  fără 
considerare  de  este  protopop  cu  jurisdicţie,  ori  de  este  protoiereu 
ca  distincţie.  La  fel  este  raportul  între  protoierei.  întâietatea  o 
determină  vechimea  de  hirotesie,  fără  privire  de  are  ori  nu  ju¬ 
risdicţie  administrativă. 

Ţinând  acum  seamă  de  organizarea  unitară  a  Bisericii  or¬ 
todoxe  din  întreaga  ţară,  şi  de  faptul,  că  în  diferitele  provincii 
felul  de  distincţie  în  cler  este  diferit,  voi  intrebuinţâ  comparaţia  cu 

starea  din  vechiul  Regat,  care  poate  da  o  orientare  şi  pentru 
Basarabeni  şi  Bucovineni.  Intre  preoţi  rămâne  acelaş  criteriu, 
vechimea  in  hirotonie.  Distincţia  de  sachelar  şi  iconom  o  so¬ 
cotesc  egală  cu  distincţia  cu  brâu  roşu  a  preotului  nostru,  iar  pe 
cea  de  iconom  stavrofor  cu  cea  de  protoiereu.  Protopopul  In 
iuncţie,  din  vechiul  Regat,  stă  alături  de  protopopul  nostru,  avân- 
du-se  in  vedere  vechimea  în  funcţie,  iară  revizorul  eparhial  se 
aseamănă  cu  asesorul  consistorial. 

In  administraţia  noastră  bisericească  avem  apoi  asesorii 
consistoriali,  ca  funcţie  administrativă,  cu  grad  de  preoţi  şi  pro* 
toierei.  Intre  cei  de  acelaş  grad  ierarhic,  întâietatea  o  are  cel 
mai  vechiu  în  slujbă,  protoiereu!  asesor  premerge  preotului 
asesor,  deşi  poate  fi  acest  din  urmă  mai  vechiu  şi  ca  preot  şi 
ca  asesor,  în  afară  de  atribuţiile  administrative,  intre  asesorul 
protoiereu  şi  protopopul,  sau  protoiereul  cu  titlu  de  distincţie, 
iot  numai  vechimea  hirotesiei  e  normativă.  Asesoratul  e  funcţie 
administrativă,  iară  întâietatea  o  determină  gradul  ierarhic,  Astfel 
asesorul  preot  numai,  nu  are  nici  un  fel  de  întâietate  faţă  de 
preotul  mai  vechiu  în  preoţie  şi  cu  atât  mai  puţin  faţă  de  pro¬ 
topop  sau  protoiereu. 

Întăresc  acest  fel  de  a  vedea  cu  părerile  aceluias  cano- 
nist:  «...asupra  Întâietăţii  când  e  vorba  de  acelaş  grad,  fie  i  i 
ierarhia  ordinis  fie  în  ierarhia  jurisdictionis,  decide  timpul  hiro¬ 
toniei  sau  hirotesiei,  fără  a  se  avea  în  vedere  că  respectivul, 
ocupă  cutare  sau  cutare  slujbă  în  administraţia  bisericească». 
(Drept.  bis.  p.  207.) 

Intre  preoţii  de  mir  şi  monahi,  întâietatea,  după  canoane, 
revine  ieromonahului  faţă  de  preot  chiar  mai  tinăr  in  hirotonie 
fiind  şi  protosincelului  faţă  de  protopop.  Sincelul  s’ar  asemăna 
cu  preotul  distins  cu  brâu  roşu,  cu  sacnelarul  şi  iconomul,  având 
întâietate  faţă  de  aceştia. 

In  sfârşit  acum  încă  o  chestiune  de  lămurit.  In  §  118  din 
Statutul  Organic  se  prevede,  că  în  cazul  de  vacanţă  a  unui 
scaun  episcopesc,  fără  să  fi  fost  numit  vicar  din  partea  episco¬ 
pului,  conducerea  o  are  Consistorul,  în  frunte  cu  «cel  mai  bă¬ 
trân  asesor  ordinar  preot».  Acesta  poate  fi  din  oricare  senat 
şi  nici  decum  nu  se  poate  restrânge  numai  ia  senatul  biseri¬ 
cesc.  Atât  se  cere  ca  asesorul  mai  bătrân  să  fie  preot.  In  cele 
administrative  preotui-asesor  ordinar  mai  vechiu  are  întâietate 
faţă  de  protopopul,  asesor  mai  tinăr. 

Cu  atât  mai  puţin  se  poate  interpreta  bătrâneţea  după  vârsta 
anilor  vieţii,  în  loc  de  bătrâneţea  in  slujbă.  In  privinţa  aceasta 
ep.  Milaş  spune;  «Ca  să  se  prevină  certurile  care  s'ar  putea  ivi 
in  chestiunea  cine  trebue  privit  ca  mai  bătrân  sau  mai  tinăr, 
canoanele  hotăresc  că  trebue  să  ne  conformăm  decretelor  de 
numire  care  indică  data  respectivă.  Hotărârea  aceasta  se  referă 
şi  la  episcopi». 

Comentarul  scris  la  Stătu  tujjorganic  de  dl  advocat  şi  ju* 

risconsult  bisericesc  Dr.  loan  Preda,  nu  ne  dă  lămuriri  cu  privire 
la  Înţelesul  cuvântului  *  bătrân*.  Voind  totuş  să- i  am  părerea, 
mi-a  răspuns:  «N’am  dat  lămurire  fiindcă  am  socotit  de  sine 
înţeles  «cei  mai  bătrân  asesor»  după  data  slujbei,  nu  după  anii 
vieţii ».  Preot.  Moruşca... 

Schiţe  de  predici. 

Biserica  satului. 

După  Weigert. 

Biserica  este  casa  lui  Dumnezeu  (2  Paralip.  G,  18).  Zidită  ■ 
cu  jertfe  de  înaintaşi,  s’a  închinat  Domnului,  prin  sfinţire  sărbăto¬ 
rească  de  către  arhiereu.  Împodobită  de  credincioşi,  ei  sunt  legaţi 
sufleteşte  de  ea,  cei  vii,  ca  şi  cei  morţi,  pentru  cari  se  fac  aici 
rugăciuni,  slujbe  şi  pomeniri. 

1.  In  biserică  suntem  toţi  de  o  potrivă  fraţi. 

Stăpânul  aici  e  Dumnezeu,  înaintea  Lui  toţi  sunlem  egali. 

In  sat  sunt  deosebiri  între  oameni:  stăpân  şi  slugă,  bogat  şi 
sărac.  Aici  toţi,  bieţi  oameni  păcătoşi.  Ori  ce  şi- ar  dori  unii, 
şi  ar  cere  prin  rugăciuni  alţii,  oftarea  tuturora  trebue  să  fie 
după  acel  «un  lucru  trebueşte»,  care  e  credinţa,  dragostea  şi 
nădejdea,  ce  uneşte  şi  sfinţeşte  pe  toţi.  Altfel,  rugăciunea  fă¬ 
cută  aici  în  comun,  de  preot  şi  creştini,  ar  fi  o  slujbă,  la  care 
fiecare  cântă  ce  vrea  şi  cum  vrea,  asemănându-ne  fariseului  şi 
vameşului  din  Evanghelie  (Luca  18,  10). 

2.  Biserica,  zidire  frumoasă,  loc  de  sfinţenie, 
vatră  a  adevărului. 

In  afară  se  impune  prin  mărime  şi  prin  înălţimea  turnului  : 
dinlăuntru  prin  curăţenie,  zugrăveală,  icoane  frumoase,  formă  ar¬ 
hitecturală,  şi  prin  stilul  sculpturei,  cari  toate  îndeamnă  ta  închinare 
cucernică  către  Dumnezeu,  despre  Carele  ne  vorbesc  şi  spre  Care 
ne  înalţă  sufletul.  Jertfa  noastră  nici  odată  nu  e  prea  mare 
pentru  a  dovedi:  «Doamne  iubit  am  podoaba  casei  tale,  şi  locul 
lăcaşului  slavei  tale  (Ps.  25,  8). 

Omul,  în  gospodăria  sa,  are  loc,  pe  care  II  iubeşte,  de  care 
se  bucură  că  l-a  moştenit  dela  părinţi,  ori  l-a  câştigat  în  su¬ 
doarea  feţii.  Îşi  are  şi  în  biserică  locul  său,  strana,  ori  locul 
unde  stă  obicinuit.  Au  stat  şi  părinţii  lui  acolo  şi  s’au  rugat 
pentru  el,  cum  el  se  roagă  pentru  aceia.  Aici  «loc  sfânt  este», 
să  stai,  să  te  bucuri  de  locul  tău,  în  inima  ta  să  se  suie  gân- 

duh  «Casei  tale  se  cuvine  sfinţenie  Doamne  intru  lungime  de 
zile»  (Ps.  92,  7). 

Aici  stăm  în  faţa  lui  Dumnezeu,  Cel  unul  singur  bun  (Marc. 
10,  18).  Legea  Lui  aici  se  propovedueşte,  ca  odinioară  pe  mun¬ 
tele  Sinai.  Tu  trebue  să  te  întrebi:  «La  ce  sunt  eu  aici,  ce  rost 
are  viaţa  mea?»  Doamne  ce  voeşti  să  fac  (Fapt.  9,  6).  Povă- 
ţueşte-mă  în  cărarea  poruncilor  tale»  (Ps.  118,  35). 

Râvneşte  la  adevăr,  te  bucură  şi  trăeşte  cu  el,  căci  fericiţi 
sunt  cei  ce  flămânzesc  şi  însetoşează  de  dreptate  şi  de  adevăr 
—  aceia  se  vor  sătura. 

Cum  foloseşte  omului  sfânta  slujbă.  Trei  neguţători  se 
înţeleseră  să  plece  deodată  pe  un  drum  mai  lung,  pentru  a-şi 
aduce  marfă.  Hotărâră  locul  şi  ciasul  întâlnirei.  Dar  nu  sosiră, 
Sa  vreme,  decât  doi.  Al  treilea  întârziind,  tovarăşii  nu-I  mai 
aşteptară.  In  drum  ajunseră  la  un  râuleţ,  umflat  de  mulţimea  apei, 
strânsă  din  ploaia  de  noaptea.  Cu  grije  porniră  să  treacă  podul, 
nu  prea  Întărit.  Când  erau  tocmai  pe  Ia  mijloc,  un  val  mare 
izbi  piciorul  podului.  O  zguduitură  puternică,  lemnele  de  ju¬ 
mătate  putrede  trozniră.  Pod  şi  călători  se  răsturnară  in  valu¬ 
rile  turburi. 

Amărât,  când  ajunse  la  locul  de  întâlnire  al  treilea  tovarăş, 
pleacă  singur  înainte.  Ajuns  la  locul  unde  se  rupsese  podul, 
oftă  îndurerat,  văzându-şi  tăiat  drumul,  pentru  întârzierea  lui. 
Rotindu-şi  ochii  desnădăjduit,  pe  ţărm  la  vale,  văzu  doi  oameni 
năcăjindu-se  să  scoată  ceva  din  apă.  Se  apropie  şi  el.  Se  în¬ 
grozi  la  vederea  unui  tovarăş  înecat.  Işi  ridică  ochii  spre  cer, 
căzu  în  genunchi  şi  cu  glas  înalt  mulţumi  lui  Dumnezeu  de  mi¬ 
nunata  lui  scăpare. 

Fiind  om  credincios  cu  adevărat  neguţătorul  ţinuse,  ca  mai 
nainte  de  a  apuca  un  drum  lung,  să  ia  parte  la  slujba  de  di¬ 
mineaţa.  Şi  aceasta  II  făcu  să  întârzie.  Poate  spre  nemulţămirea 
prietenilor,  dar  dobândind  dela  Dumnezeu  astfel  darul  de  a  fi 
scăpat  de  primejdie. 

Casa  românului  —  o  bisericuţă. 

După  Weigert. 

Marele  rău  al  vremii  este,  că  tineretul  şi  copiii  în  casa  pă¬ 
rintească  nu  mai  aud  aproaoe  nimic  despre  cele  religioase.  Se 
vorbeşte  de  multe,  de  lucru,  de  bani  şi  multe  palavre.  Nu 
însă  de  cele  ale  sufletului,  nifci  rugăciunile  nu  se  mai  învaţă  ca 
odinioară. 

1.  In  biserică  omul  se  roagă  şi  se  predică  a- 
colo  —  aşa  ar  trebui  şi  în  familie. 

Casa  mea,  casă  de  rugăciune  se  va  chiema  (Mat.  21,  13). 
Casa  ţăranului  e  tot  aşa  o  casă  de  rugăciune.  Rugăciunea  în 
familie  întăreşte  puterile  de  lucru,  cură(ă  atmosfera  din  casă,, 
ocroteşte  pacea  şi  înţelegerea.  Cum  s’ar  putea  învrăjbi  şi  certa 
cei  ce  împreună  s’au  rugat,  cu  ceva  mai  nainte!  Cetirea  îm¬ 
preună  (Biblia,  cărţi  bune  şi  povestiri  edificătoare). 

2.  In  biserică  se  aduce  jertfă  —  tot  aşa  şi  în 
familie. 

Fiecare  trebue  să  aducă  jertfă;  lucrul  său,  strădania  unuia 
pentru  altul;  îndărătnicia,  volnicia,  încăpăţinarea  trebuesc  sub¬ 
ordonate  bunei  rânduieli  din  casă. 

3.  In  biserică  iertăm  unul  altuia,  şi  ne  înfră¬ 
ţim  —  tot  aşa  şi  în  familie. 

Şi  în  viaţa  unei  familii  sunt  multe  slăbiciuni,  se  întâmplă 
multe  greşeli.  Fiecare  zi  are  nevoie  de  îngăduire,  de  iertare. 
«Măniaţi-vă  şi  nu  greşiţi;  soarele  să  nu  apuie  intru  mănia  voa¬ 
stră»  (Efes.  4,  26). 

Mântuirea  păcătoşilor. 

(Luca  15,  1 — 32.)  După  Papke, 

Pierdut!  Ce  cuvânt  zguduitor.  Pierderea  in  viaţa  externă 
adeseori  are  urmări  grele.  De  ai  pierdut  o  adeverinţă,  un  do¬ 
cument,  ori  dacă  sluga  pierde  bunul  stăpânului  său.  Mai  grea 
e  pierderea  unui  soţ  iubit,  a  unui  copil.  Şi  mai  grozav  este 
de  se  pierde  sufletul  unui  om,  pierdut  pentru  fericirea  lui  şi  pierdut 
pentru  Dumnezeu.  Dacă  un  suflet  pierdut  regăseşte  pe  Dumnezeu, 
ori  Domnul  îl  găseşte  din  nou  pocăit  şi  11  ridică,  mare  bucurie 
se  face  în  cer  (v.  7).  Cât  de  mare  este  preţul  sufletului. 

1.  Un  om  se  pierde  în  felurite  chipuri. 

Oaia  pierdută.  Intr’o  turmă  paşte  oaie  lângă  oaie.  Adul¬ 
mecând  iarbă  proaspătă,  una  se  reslăţeşte,  merge  înainte  ade¬ 
menită  de  hrana  bună.  Nu-şi  dă  seama  că  s’a  rupt  de  turmă. 
Deodată  se  trezeşte  că  s’a  depărtat  tare,  s’a  rătăcit,  nu  se  mai 
ştie  întoarce.  E  pierdută.  Aşa  se  întâmplă  multor  oameni.  Pre¬ 
ocupaţi  de  lucrul  lor,  de  câştigul  lor,  apucaţi  în  vârtejul  luptei 
pentru  viaţă,  gustă  ici  colea  câte  ceva,  se  lase  răpiţi  şi  de  odată, 
fără  voie  şi  fără  să-şi  dea  seama,  se  departă  de  turma  lui  Hristos. 
N’ar  fi  voit,  dar  s’au  adâncit  aşa  de  mult  in  trebuinţele  vieţii 

de  toate  zilele,  in  plăcerile  ei,  încât  fără  voie  rătăcesc,  sunt 
pierduţi. 

Gropiţa  (drahma)  pierdută.  Ea  e  un  lucru,  ce  nu  se  mişcă 
de  voia  ei.  Este  proprietatea  cuiva,  care  are  drept  asuora  ei* 
dar  care  are  şi  datoria  de  a  o  griji  şi  păstra.  Stăpânul  însă  nu 
ţine  îndeajuns  seamă,  şi  deodată  se  trezeşte  că  a  pierdut-o;  a 
lunecat,  s’a  dus,  nu  ştie  unde,  dar  nu  mai  este. 

Aşa  se  pierd  multe  suflete.  Alţii  au  răspunderea  pentru 
ele.  Părinţii  răspund  pentru  copiii  lor,  a  lor  este  îndatorirea  de 
a-i  păzi ;  dar  de  multeori  nu-i  îngrijesc,  nu-i  pun  la  adăpost  de 
ispitele  vieţii  şi,  deodată,  îi  încearcă  durerea  amară:  fiul  meu 
a  căzut  în  păcat,  fiica  noastră  a  păţit  ruşine.  Aceeaş  răspundere 
o  au  stăpânii  pentru  slugile  lor,  învăţătorii  pentru  copiii  daţi  in 
grija  lor.  De  nu-şi  fac  datoria,  sufletele  se  pierd,  din  ne- 
grija  lor  şi  ei  sunt  vinovaţi  de  pierzarea  acelora. 

Fiul  pierdut.  Aici  e  o  altă  pildă.  Copilul  e  în  casa  pă¬ 
rintească,  membru  al  familiei,  bine  îngrijit,  iubit,  crescut  cu  luare 
aminte.  Ii  mergea  bine.  Dar  lui  i  se  pare,  că  ordinea  din  fa 
milie,  educaţia  şi  morala,  ce  domnia  aici,  era  o  scurtare  a  liber¬ 
tăţii  lui.  I-se  părea  că  numai  in  afară  de  casa  părintească  este 
libertate,  trai  slobod,  bucurie  de  viaţă.  Îşi  cere  partea  de  mo¬ 
ştenire.  Deşi  n-avea  nici  un  drept  la  asia,  tatăl  nu  i-o  reţine, 
nu-l  opreşte,  i  o  pune  la  îndemână  şi  îl  lasă  să  plece,  cu  adâncă 
durere  în  suflet.  O  vreme  ti  merge  bine  în  străini,  măcar  aşa 
i-se  părea.  Dar  in  curând  îşi  risipeşte  avuţia  şi  intră  la  strim- 
toare.  Şi  mai  vine  şi  foametea.  E  nevoit  se  intre  la  stăpân,  se 
face  păzitor  de  porci,  şi  se  hrăneşte  cu  roşcove,  hrana  porcilor. 
Pierdut. 

Mulţi  oameni  se  pierd  astfel,  din  vina  lor,  de  voia  lor. 
Le  era  bine  în  casa  Tatălui,  crescuţi  cu  înţelepciune  şi  în  frica 
Domnului.  Ispitiţi  de  dorul  libertăţii  îşi  fac  vânt,  se  aruncă  în 
plăcerile  vieţii.  Dar  nu  ţine  mult.  Ajung  să  se  hrănească  cu 
drojdii,  se  alipesc  de  tovarăşi  răi,  cari  le  sug  vlaga,  şi  partea 
lor  e  o  viaţă  mizerabilă  —  fără  Dumnezeu.  Pierduţi. 

2.  Cum  se  mântuesc  sufletele. 

Dupăcum  în  felurite  chipuri  se  rătăcesc,  se  pierd,  tot  aşa 
deosebit  este  chipul  de  mântuire. 

La  oaia  pierdută,  păstorul  lasă  pe  cele  99  şi  merge  să 
caute  pe  cea  una  şi  caută  înainte,  până  o  găseşte.  După  un 
păcătos,  care  n-ar  fi  vrut  să  se  piardă,  căruia  i-se  întâmplă  că- 

derea  pe  neştiute,  Domnul  ii  aleargă  în  urmă,  cu  dragoste  ne¬ 
mărginită,  il  caută,  până  îl  găseşte,  ca  să-l  readucă  în  staulul  Său. 

In  pilda  cu  drahma  întâlnim  alte  mijloace  de  căutare.  Se 
aprinde  luminare,  se  ia  mătura  în  mână,  se  mătură  toată  casa, 
se  caută  cu  sârguinţă.  Ni  se  învederează  aici  cu  câtă  dragoste, 
cu  câtă  osteneală  caută  Domnul  pe  păcătosul,  care  a  căzut  din 
negrija  altora. 

Altfel  este  ia  fiul  pierdut.  El  trebue  de  sine  să  se  tre¬ 
zească,  să  se  reculeagă,  să  se  întoarcă.  EI  trebue  să  fie  lovit, 
să  sufere.  Durerea  şi  amărăciunea  vieţii  îl  întorc  şi  il  îndrumă 
spre  mântuire.  II  părăsise  oare  Domnul?  Nu,  numai  la  părere. 
Lipsa  şi  foametea  i-au  fost  trimise  ca  să-l  cuminţească,  să-l  mişte, 
să-l  pornească  pe  drumul  întoarcerii. 

Primirea  de  către  Tatăl,  la  casa  părintească  este  aşa  de  duioasă 
de  măreaţă.  Tu  creştine  eşti  acasă?  De  nu,  trezeşte-te  şi  te  în¬ 
toarce  de  grabă. 

Marea  judecată. 

(Matei  25,  31—46.) 

După  Garcia  de  Eisneros. 

Ce  cutremurare  va  fi  în  lume,  când  va  veni  Fiul  omului, 
îmbrăcat  în  slava  sa,  şi  va  şedea  pe  scaunul  Său  de  judecată. 
Tunete  şi  fulgere,  semne  îngrozitoare  vor  umplea  cerul  şi  pă¬ 
mântul.  Arhanghelii  vor  suna  din  trimbiţă  ca  să  cheme  toate 
neamurile,  înaintea  Lui.  Si  vor  veni  toţi,  vor  trebui  să  vină, 
«de  vnme  ce  cu  dreptate  este  la  Dumnezeu  a  răsplăti...  ce¬ 
lor  năcăjiţi  dând  odihnă,  ca  să  se  proslăvească  întru  sfinţii  săi 
şi  să  se  facă  minunat  intru  toţi  credincioşii;  şi  cu  văpaie  de 
foc  dând  izbândă  celor  ce  nu  cunosc  pe  Dumnezeu  şi  nu  as¬ 
cultă  Evanghelia  Domnului  nostru  Isus  Hristos»  (II.  Efes.  1,  6-10). 

1.  împărţirea  la  dreapta  şi  la  stânga. 

Şi  va  urma  despărţirea  amară  cum  desparte  păstorul  oile 
de  capre.  Cei  drepţi,  blânzi  şi  smeriţi  —  de  a  dreap  a;  cei  pis- 
mătăreţi,  mândrii,  vanitoşii  şi  necuraţii  —  la  stânga.  Nici  odată 
nu  se  vor  mai  întâlni  cei  buni  cu  cei  răi. 

Câtă  frică  şi  înspăimântare  de  o  parte  şi  câtă  mângâiere 
şi  bucurie  de  alta.  Cei  mândri  şi  încrezuţi  vor  fi  cuprinşi  de 
uimire,  când  vor  vedea  pe  cei  nemernici,  săraci,  dispreţuiţi  şi 

uitaţi,  învăluindu-se  în  atâta  strălucire  de-a  dreapta  Domnului. 
Şi  vor  suspina  intru  sine  zicând  cu  durere:  «aceştia  sunt  pe 
cari  noi  i-am  avut  de  râs  şi  pildă  de  batjocură».  Iar  drepţii 
vor  sta  cu  multă  îndrăzneală  în  faţa  celor  ce  i-au  năcăjit  pe 
dânşii  şi  a  celor  ce  n’au  băgat  în  seamă  ostenelele  lor  (Inţelep. 

1.  Solomon  5,  I — 3). 

2.  Judecata. 

Se  vor  descoperi  apoi  toate  gândurile  şi  faptele.  Fiecare 
va  trebui  să  de-a  seamă  de  economia  sa.  Toţi  câţi  au  trăit  o 
viaţă  de  aparenţă  înşelătoare,  vor  fi  examinaţi.  Ce  a  fost  ascuns 
în  ei  se  va  scoate  la  lumină.  Mărturii  vor  fi  chemate  faptele, 
faptele  milei  creştineşti  mai  ales,  cu  timpul  şi  locul  când  au  fost 
săvârşite;  acolo  vor  sta  păcatele  fiecăruia,  ca  pârâtori  aspri, 
îngerul  bun  şi  duhul  răului  vor  fi  aproape,  unul  să  acuze,  cela¬ 
lalt  să  apere. 

In  faţă,  pe  scaunul  măririi,  Hristos  cu  semnele  suferinţelor 
sale,  ca  o  mustrare  grozavă  pentru  răii,  cari  n’au  luat  in  seamă, 
ci  au  dat  dispreţului  întreaga  Lui  jertfă  de  mântuire.  . 

3.  Răsplata. 

Şi  în  această  încordare  va  răsuna  cuvântul  de  osândă,  aspru 
şi  neînduplecat:  «duceţi-vă  dela  mine  blestemaţilor  în  focul  cel 
vecinie. . .»  Iar  celor  de-a  dreapta  va  fi  chemare  blândă,  plină 
de  iubire:  «veniţi  binecuvântaţii  Părintelui  meu,  la  masa  ospă¬ 
ţului  vecinie,  moşteniţi  împărăţia  care  a  fost  gătită  vouă... 

Faptele  milei  mai  ales,  ori  nemilostivirea  din  viaţa  oame¬ 
nilor,  vor  fi  hotărâtoare. 

Drepţii  vor  intra  în  viaţa  de  veci,  cei  răi  în  osânda  de 
veci,  unii  în  lumina  raiului,  alţii  în  întunerecul  iadului.  Şi  între 
unii  şi  alţii  prăpastie  de  neapropiat  se  va  aşeza.  s 

Mişcat-a  inima  ta  de  creştin  această  slabă  zugrăvire  a  ju¬ 
decăţii,  de  care  nu  vei  scăpa?  Dacă  da,  întoarce-te  cătră  Dom¬ 
nul  cu  smerenie  gândind,  că  nimenea  nu  va  putea  scăpa  de  această 
judecată  dreaptă  şi  înfricoşată  şi  te  roagă:  «Doamne  să  nu  intri 
la  judecată  cu  robul  tâu,  că  nu  se  va  îndrepta  înaintea  ta  tot 
-cel  viu»  (Ps.  142,  2). 


58 


REVISTA  TEOLOGICĂ 


MIŞCAREA  LITERARĂ. 

Biserica  Română  şi  noua  ei  organizare  de  loan  Gh.  Sa- 
vin,  inspector  genera)  în  Ministerul  cultelor.  Bucureşti  1925, 
pag.  104.  Biblioteca  «Solidaritatea»,  Nr.  5 — 6. 

Autorul,  funcţionar  superior  în  Ministerul  cultelor,  nu  putea 
scrie  decât  cu  intenţia  de  a  apăra  şi  valorifica  punctul  de  ve¬ 
dere  al  Statului,  faţă  cu  noua  organizare  bisericească.  La  în¬ 
tâiul  paragraf:  «Biserica  din  Regat  şi  Provincii  în  faţa  unificării», 
susţine  cu  hotărâre:  «Nu  guvernele  au  întârziat  aducerea  legii 
—  ci  biserica.  Şi  ca  să  spunem  adevărul  întreg,  vina,  in  cea 
mai  mare  parte,  o  poartă  biserica  din  Ardeal».  Vinovată  e  deci 
Biserica  şi  în  deosebi  cea  din  Ardeal,  care  n-a  vrut  să  se  dea 
platnică  dela  început. 

Apoi  suntem  puşi  faţă  in  faţă  şi  judecaţi  cu  asprime  aşa: 
«Deşi  biserica  din  Regat  n’a  fost  bogată  ca  cea  din  Basarabia, 
a  fost  mai  apropiată  de  nevoile  poporului  că  aceea  iar  de  n’a 
fost  în  fruntea  luptelor  politico-naţionale  ca  cea  din  Ardeal,  a: 
fost  în  schimb  mai  apropiată  de  misiunea  ei  strict  bisericească». 
Va  să  zică  clar:  Biserica  vechiului  Regat  a  fost  superioară  Bi¬ 
sericilor  din  Provincii.  Şi  în  consecinţă  şi  ca  organizaţie  a  tre¬ 
buit  să  fie  superioară,  căci  numai  un  organism  bine  întocmit 
poate  funcţiona  în  chip  superior. 

Iar  când  trebue  să  recunoască  autorul  totuşi,  că  situaţia 
bisericei  din  Regat  n’a  fost  ideală,  adaugă  îndată:  «Marea 
cauză  a  fost:  « Criza  de  autoritate  din  sinul  bisericii.  Autori¬ 
tatea  bisericească  —  Episcopatul  —  a  Ingenunchiat  intr’un  a- 
nume  moment ,  nu  faţă  de  Stat,  ci  faţă  de  partide  şi  faţă  de  po¬ 
liticianism ». 

Limpede  spus:  o  Biserică  îngenunchiată,  —  şi  totuşi  mai 
apropiată  de  nevoile  poporului  şi  de  misiunea  ei  strict  biseri¬ 
cească  chiar  şi  atunci,  când  credincioşii  ei  aproape  n’aveau  nici 
un  fel  de  legătură  cu  Biserica,  in  afară  de  slujbele  ce  li  se  fă¬ 
ceau  de  preoţi,  mai  des  pe  la  casele  lor;  şi  atunci  când  preoţii 
slujesc  în  biserici  goale,  în  Dumineci  şi  sărbătorii 

Lipsa  cărţii  este  însă,  că  nu  se  arată  pricina  dela  rădăcină 
a  lipsei  de  autoritate  in  Biserică.  Cum  ar  fi  şi  putut  avea  au¬ 
toritate  un  episcop,  ajuns  în  scaun  din  mila  dlui  ministrul  Care 
episcop  a  îndrăznit  vre-odată  să  şi  afirme  autoritatea  şi  inde¬ 
pendenţa  şi  să  nu  fi  fost  trimis  ia  mănăstire,  —  de  sigur  pentru 
alte  motive.  Iar  când  episcopatul  era  recrutat  de  Stat,  adică  de 
politicianii,  cari  se  perindau  la  cârma  Statului  după  vremuri, 
cum  să  nu  fie  o  criză  de  autoritate  faţă  de  politicianism  şi  o 
altă  criză  de  prestigiu  în  jos,  unde  episcopul  de  cele  mai  multe 
ori  se  complăcea  în  atitudinea  de  despot. 

Aceste  sunt  cele  două  scăderi  iniţiale  a  Bisericii  din  ve¬ 
chiul  Regat:  dependenţa  în  sus,  către  Stat,  adecă  politicianism^ 

şi  absolutismul  ierarhic  în  jos,  către  cler,  —  căci  în  popor  avea 
prea  puţin  răsunet,  cu  toate  asigurările  ce  ni  se  dau,  că  a  fost 
mai  apropiată  de  popor  şi  de  menirea  sa. 

Împotriva  acestor  două  metehne  au  luptat  ardelenii,  şi  nu 
vor  renunţa  nici  odată  la  mentalitatea,  pe  care  şi  au  însuşit-o 
sub  regimul  autonomiei  şi  constituţionalismului  bisericesc. 

Dela  pag.  15  a  broşurei  se  analizează  în  amănunte  situaţia 
Bisericei  din  vechiul  Regat,  care  e  *aşa  cum  a  voit- o  in  primat 
rând  biserica  şi  ChUiarhii  eh,  cum  spune  autorul  cu  litere  cur¬ 
sive,  aruncând  întreaga  răspundere  asupra  Bisericii,  şi  scoţând 
Statui  cu  faţa  curată  din  toate  situaţiile,  pe  cari  i  le-a  creat,  prin 
reprezentanţii  săi.  Ce  să-i  faci  dacă  «decideau  interesele  politice* 
care  primau  —  şi  nu  coincideau  cu  cele  bisericeşti»,  cum  de 
altfel  totuşi  e  constrâns  autorul  să  o  recunoască,  măcar  într’o 
notă  subliniară. 

Şi  cu  toate  acestea,  îndemnul  ce  se  desprinde  din  cuprin¬ 
sul  broşurei  este,  ca  să  intrăm  cu  toţii  pe  drumul  bătătorit  de 
Biserica  vechiului  Regat,  îngenunchiată  faţă  de  politicism. 

Ceeace  se  spune  despre  pregătirea  culturală  a  clerului* 
despre  activitatea  culturală  şi  socială  a  Bisericii  şi  despre  ne¬ 
voia  unei  dotaţii  mai  creştineşti  pentru  preoţime,  sunt  lucruri 
pentru  cari  ne  însufleţim  şi  noi.  Regretăm  însă,  că  nu  le-am 
văzut  licărind  în  proiectul  de  lege  şi  Statutul  de  intregire,  ve¬ 
nite  dela  acelaş  Minister,  unde  dl  Savin  este  inspector  general. 

*  P.  T.  M. 

„înfrăţirea"  —  Revista  Asociaţiei  Preoţilor  din  jud.  Vlaşca* 
Anul  I,  Nr.  1. 

Un  plug  nou  înfipt  în  ogorul  sufletului  românesc  pentru 
arătura  slăvită  a  Evangheliei.  E  scrisă  de  preoţi  entuziaşti  şt 
pricepuţi,  cu  gândul  curat  de  a  crtface  conştiinţele  sdrundnate 
în  urma  răsboiuiui  şi  pentru  întărirea  caracterelor  prin  inspi¬ 
raţiile  morale >. 

Remarcăm  înţeleaptă  şi  nepregetata  colaborare  a  distinsului 
dascăl  de  teologie,  Dr.  D.  Boroianu,  pe  care  II  întâlnim  pretu¬ 
tindeni  alături  de  sufletul  tânăr  şi  idealist  al  foştilor  săi  ucenici, 
lucrând,  încurajând  şi  îndrumând  cuminte  o  muncă  de  înălţare 
creştină  şi  naţională.  Urăm  spornică  şi  deplină  isbândă  fraţilor 
noştri  de  altar  şi  de  ideal.  Dr.  Cr. 


...«Să  ne  dăm  seama  că  numai  prin  naşterea  lut 
Isus  Hristos  in  sufletele  tuturor  Românilor,  fără  deose¬ 
bire  de  starea  lor  socială,  putem  să  ajungem  la  renaş¬ 
terea  cea  atât  de  mult  dorită  a  vieţii  religioase ». 

5.  Popa, 

(Ţara  noastră 

Sinodul  ecumenic  dela  Ierusalim.  Anul  acesta,  in  luna 
Maiu,  va  avea  loc  în  clasica  metropolă  a  creştinismului,  al  8-lea 
sinod  ecumenic  ai  Bisericii  ortodoxe.  Atâtea  probleme  vitale 
ale  creştinismului  s’au  strâns  de  veacuri,  aşteptându-ş:  o  desle- 
gare  definitivă  în  cadrele  consensului  şi  disciplinii  canonicităţii 
autent'ce  a  bisericii,  eminent  tradiţionale  şi  apostolice.  La  un 
mileniu  dela  primele  cristalizări  esenţiale  ale  doctrinii  creştine, 
e  o  durere,  greu  de  prins  în  graiu,  că  nu  putem  fi  «««a»  cum 
ne-a  visat  Mântuitorul  în  clipele  Lui  cele  mai  duioase  şi  în  pal¬ 
pitaţiile  cele  mai  fraterne  ale  conştiinţii  Lui  dumnezeeşti.  «Im- 
părţd-au»  ambiţiile  deşarte  ale  veacului  «hainele  Lui  loru-şi»  şi 
trupul  Bisericii  zidite  pe  duhul  nemuritor  al  Evangheliei  s’a 
desmembrat,  pare,  fără  nădejdea  unei  noui  şi  entuziaste  solida¬ 
rizări  spirituale.  Duhul  iui  iacob  să  Înfrăţească  măcar  sufletele 
dreptslăvitorilor  vistiernici  ai  învăţăturilor  neprihănite  cu  cuget 
străin  şi  nerăstălmăcite  prin  inoiri  centrifugale,  pentrucă  ele 
au  f"st  aşezate  masiv  şi  intact  ia  temelia  bisericii  şi  conştiinţii 
ortodoxe  ca  mirul  cel  prea  curat  pe  faţa  Sf.  prestol.  Pe  urmele 
Domdului  vor  păşi  acum  arhiereii  sfintei  noastre  credinţe  şi 
sufletul  creştin  se  va  simţi  mai  întărit  în  nădejdile  şi  idealurile 
lui  scumpe.  Dacă  şi  oamenii  ar  fi  vrut,  ceeace  vrea  Dum¬ 
nezeu,  sinodul  acesta  ar  fi  putut  fi  din  nou  întâlnirea  lui  Petru 
cu  Pavei  dela  străbunul  sobor  apostolic  pentru  luminata  şi  îm¬ 
preuna  orânduire  a  căilor  pe  care  omenirea  îşi  poate  asimila 
în  vremile  noastre  puterea  jertfii  lui  Hristos. 

Darl .  Istoria  nu  se  repetă  probabil,  cum  se  crede,  decât 

excepţional  şi  intermitent.  Am  dori  insă  ca  biserica  noastră  să 
participe  într’un  număr  impunător  şi  cantitativ  şi  calitativ.  Să 
nu  meargă  acolo  diletanţi,  aşi  zice  amatori  de  excursie  şi  de 
exotism,  ci  numai  hagii  în  vechiul  şi  adevăratul  înţeles  al 
cuvântului. 

Exponenţii  oficiali  ai  ortodoxismului  românesc  vor  trebui 
să  intre  în  elita  sinodului  ecumenic  prin  valoarea  lor  culturală 
şi  prin  superioritatea  experienţii  lor  creştine  şi  bisericeşti. 

Păstorii  cei  mai  buni,  însoţiţi  de  credincioşii  cei  mai  de 
seamă  să  purceadă  către  Ierusalim  şi  să  urce  pe  Taborul  ilumi¬ 
nării  spirituale.  Ce  teamă  ni-i  de  sistemul  improvizaţiilor!  E 
numai  un  trimestru  până  la  vremea  socotită  şi  creştinii  nu  sunt 
lămuriţi  de  ceeace  se  pune  la  cale. 

Publicitatea  naţională  îşi  închide  pare  tot  mai  mult  şi  mai 
sistematic  porţile  pentru  veşti  care  privesc  viaţa  spirituală  a  nea¬ 
mului  nostru.  Dorim  o  propagandă  vastă  şi  entuziastă  pentru 
care  fiecare  zi  întârziată  e  o  pagubă  incalculabilă. 

Am  propune  cu  toată  smerenia  şi  instituirea  unei  anchete 
în  lumea  românească  ortodoxă  asupra  deosebitelor  probleme 

care  se  vor  pune  şi  se  vor  desbate  în  slăvitul  conciliu  —  pen- 
truca  în  chipul  acesta  sâ  se  garanteze  valabilitatea  anumitor  so¬ 
luţii  de  competentă  care  privesc  in  special  biserica  noastră. 
Anul  sfânt  al  catolicilor  —  fără  să  facem  nimârui  nici  o  dojană 
pe  care  o  socotim  încă  prematură  —  ni  se  pare  că  a  fost  pre¬ 
gătit  cu  mijloace  de  propagandă  şi  de  persuasiune  până  la 
epuizare. 

Revistele  bisericeşti  şi  ziarele  care-şi  înţeleg  chemarea  sunt 
aşteptate  să  intre  tn  acţiune.  Indiferentismul  in  această  che¬ 
stiune.  ori  de  ce  nuanţă  ar  fi,  este  în  detrimentul  naţiei...  Şi  n'am 
spus  tncă  tot  ceeace  trebue  să  se  spună!  Vom  reveni  însă 

cât  de  curând.  Dr.  Gr.  Cr. 

* 

O  intervenţie  necesară  în  legătură  cu  expulzarea  Pa¬ 
triarhului  din  Constantinopol.  Interesele  unei  diplomaţii  bru¬ 
tale  au  izbutit  sâ  expulseze  din  reşedinţa  canonică  şi  milenară 
pe  patriarhul  Constantin,  jignind  astfel  profund  conştiinţa  întregii 
lumi  ortodoxe. 

Este  un  moment  unic  în  viaţa  ortodoxismului  şi  un  aver¬ 
tisment  tragic,  pe  care  nu  intârziem  a-t  interpreta  in  legătură 
cu  fiinţa,  perspectivele  şi  idealurile  vieţii  noastre  bisericeşti  şi 
naţionale. 

Patriarhi  exilaţi  de  ambiţiile  şi  capriciile  triviale  ale  unei 
împărătese  susceptibile  la  intrigi  palatine  —  istoria  de  jerttel- 
nicie  mucenică  a  bisericii  noastre  a  mai  cunoscut  —  dar  în 
vremi  când  relaţiile  internaţionale  nu  ofereau  o  protecţie  de¬ 
fensivă  împotriva  arbitrarului  politic.  Azi  Turcia,  înfrântă  de 
propriile  ei  decrepitudini  morale,  reeditează  furios  capitolul  te- 
roarei  şi  după  martiriul  Armeniei  trebue  sâ  înregistrăm  exodul 
forţat  al  patriarhului  din  Constantinopol. 

România  care  e  chemată  de  imperioase  necesităţi  cultu¬ 
rale  şt  politice  să  patroneze  ortodoxia  ecumenică,  va  trebui  să 
ofere  eventual  un  loc  de  azil  potrivit  rânduielii  de  datină  a  ospitalităţii 
creştine  şi  româneşti,  victimei  unei  samavolnicii  aziatice  şi  anti¬ 
creştine. 

Patriarhatul  român,  iminent,  nu  va  putea  fi  stingherit  prin 
aceasta,  credem,  nici  în  autoritatea,  nici  în  acţiunea  şi  nici  in 
aspiraţiile  lui  organice. 

Aceasta  ar  fi  numai  un  gest  de  solidaritate  morală,  care  insă 
n’ar  putea  repara  actul  de  violenţă  politică  al  guvernului  turcesc. 

S’ar  cădea  ca  Sf.  Sinod  prin  intermediul  guvernului  —  de 
acord  cu  celelalte  guverne  ale  statelor  ortodoxe,  să  ceară  imediat 
pe  cale  diplomatică,  reintegrarea  patriarhului  în  reşedinţa  sa 
istorică,  ca  să  nu  se  creeze  un  precedent  care  ar  putea  fi  imitat 
şi  aiurea  —  căci  oricât  s’ar  afirma  nici  statele  creştine  nu  prea  sunt 
favorabile  exponenţilor  bisericii  şi  autorităţii  lor  spirituale. 

*  Dr.  Gr.  Cr. 

Funerariile  Episcopului  loan  al  Aradului.  Dela  reşe¬ 
dinţa  episcopească,  rămăşiţele  pământeşti  ale  fericitului  în  Dom¬ 
nul  episcop  loan,  după  un  scurt  serviciu  religios,  săvârşit  de 
P.  S.  S.  Ep.  losjf,  au  fost  ridicate  de  preoţi  Vineri,  în  23  ian.  la 
ora  4  şi  duse  la  biserica  catedrală  într’un  imposant  convoiu  de 
cetăţeni  şi  cinstitori  ai  amintirii  lui.  Aici  s’a  făcut  privegheare 
şi  toată  noaptea  s’au  cetit  din  psalmi  şi  evanghelii. 

A  doua  zi  s’a  slujit  sf.  liturghie  de  P.  S.  Sa  episcopul 
losif  al  Caransebeşului,  incunjurat  de  sobor  de  preoţi.  La  slujba 
înmormântării  a  pontificat  şi  P.  S.  Sa  episcopul  Roman  al 
Orăzii,  sporindu-se  şi  asistenţa  de  preoţi,  cu  toţi  câţi  au  avut 
la  îndemână  ornate.  Preoţime  multă,  reprezentând  toate  epar¬ 
hiile,  autorităţile  locale  şi  public  numeros  şi  distins  şi-au  înfrăţit 
rugăciunile  pentru  odihna  sufletului  bunului  păstor. 

Lângă  sicriu  au  spus  cuvinte  de  pomenire  P.  C.  Sa  păr. 
ases.  Păcăţianu  in  numele  consistorului,  dl  P.  lonescu  în  nu¬ 
mele  guvernului,  apoi  subprefectul,  reprezentantul  armatei  şi 
primarul  oraşului,  toţi  apreciind  cu  elogii  viaţa  de  muncă  şi  de 
frumoase  strădanii  ale  răposatului  episcop. 

In  sunetul  clopotelor  dela  toate  bisericile,  s’a  format  cor¬ 
tegiul  cu  toată  asistenţa  din  biserică,  ca  să  petreacă  sicriul  la 
gară  pentru  a  fi  transportat  în  satul  de  naştere.  Acolo  în  bi¬ 
serica  ridicată  de  P.  S.  episcop,  urma  să  tie  aşezat  spre  odihna 
vecinică  corpul  lui  neînsufleţit. 

Pe  tot  parcursul  au  cântat  duios  corul  institutului  teologic 
şi  muzica  militară. 

La  aşezarea  în  vagon  după  uitima  ectenie  de  pomenire 
şi-a  luat  rămas  bun,  P.  S.  Sa  episcopul  Roman  dela  fratele 
adormit  întru  Domnul. 

Preoţii  slujitori  şi  reprezentanţii  autorităţilor  au  luat  parte  la  o 
masă  de  pomenire  în  reşedinţa  episcopească.  Iară  cu  trenul  de 
seara  sicriul  a  plecat  spre  Beiuş,  de  unde  Duminecă  avea  să  fie 
dus  la  Pociovelişte  şi  aşezat  în  cavoul  din  biserică,  petrecut 
de  ţăranii  satelor  din  Bihor  al  căror  reprezentant  tipic  a  rămas, 
prin  firea  sa,  toată  viaţa,  răposatul  şi  In  scaunul  de  vlădică. 

Domnul  să-i  odihnească  în  şanurile  lui  Avram  şi  cu  drepţii 
să-l  numere  ! 

* 

O  iniţiativă  remarcabilă  este  aceea  întreprinsă  de  dl 
prim  ajutor  de  primar,  Mihaii  Berceanu  din  Bucureşti,  cu  îm¬ 
preună  lucrarea  preoţilor,  pentru  binele  moral  şi  cultural  al  po¬ 
porului,  prin  biserică  şi  şcoală. 

De  curând  a  luat  parte  la  o  adunare  a  preoţimii  din  ca¬ 
pitală,  sprijinind  acţiunea  de  a  forma  coruri  din  copiii  de  şcoală, 
pentru  a  înălţa  frumuseţa  slujbei  religioase  şi  a  da  atmosferă 
mai  pioasă  cântării  susţinută  până  acum  din  coruri  de  cântăreţi 
plătiţi,  cari  şi-au  făcut  numai  o  meserie  din  cântarea  bisericească. 

Din  partea  primăriei  a  oferit  câte  10,000  Lei  fiecărei  din 
•cele  67  biserici,  pentru  plata  dirijorului,  care  va  forma  cor 
gratuit  cu  copii  de  şcoală  primară.  Este  acesta  şi  un  mijloc  de 
^evanghelizare  a  odraslelor  tinere,  cari  mâine,  ca  membrii  maturi 
ai  bisericii,  vor  avea  altă  atitudine  faţă  de  acest  aşezământ,  de¬ 
cât  înaintaşii  lor.  Chiar  părinţii  se  vor  simţi  atraşi  mai  mult 
spre  lăcaşul,  unde  copiii  lor  au  parte  activă. 

Câte  lucruri  bune  nu  s'ar  putea  face  prin  colaborarea 
slujbaşilor  cu  preoţimea,  in  oraşele  de  provincie  şi  până  de 
parte,  în  satele  resfirate  ale  românismului,  dacă  toată  lumea 
s’ar  obicinui  să  vadă  in  biserică  cea  mai  de  seamă  instituţie 
-de  educaţie  cetăţenească,  în  spirit  creştinesc. 


NOTE  Şl  INFORMAŢII. 

Pelerinagiul  la  locurile  sfinte  este  proiectat  în  cursul  anului 
1925,  din  prilejul  soborului  ecumenic  ortodox,  ce  urmează  a 
se  ţinea  la  Ierusalim. 

Organizarea  pelerinagiului  este  în  studiu.  Şi  până  când  se 
vor  putea  da  toate  amănuntele  pentru  participare,  ni  se  dau 
aceste  orientări: 

1.  Pelerinagiul  se  organizează  independent  de  delegaţiunea, 
care  va  reprezenta  Biserica  noastră  la  sinodul,  ce  se  va  aduna 
la  Ierusalim. 

2.  Pelerinagiul  se  va  face  chiar  dacă  sinodul  din  vre-o  pri¬ 
cină  oarecare,  nu  s’ar  putea  aduna  anul  acesta. 

3.  Cheltuelile  de  călătorie  şi  găzduire  vor  fi  suportate  de 
fiecare  pelerin  şi  credem  că  se  va  ajunge,  dat  fiind  numărul 
mare  de  participanţi  ce  se  prevede,  ca  să  poată  fi  suportate 
şi  de  pungile  cele  mai  modeste. 

* 

Noul  regim  al  sectelor  Până  la  votarea  legii  cultelor  — 
care  tot  mai  întârzie,  spre  paguba  Statului  şi  a  Bisericii  sale 
dominante,  —  o  decizie  ministerială  prevede  absoluta  libertate 
a  sectelor  baptiste  şi  anabaptiste.  Conducătorii  statului  —  se 
vede  —  nu-şi  dau  seama,  că  sub  haina  de  ocrotire  a  ace¬ 
stora,  se  vor  pune  şi  alte  frânturi  de  credinţe  rătăcite,  pe  cari 
decizia  vrea  să  le  prindă  întrio  mai  strânsă  îngrădire,  ca  şi  acelea 
pe  cari  vrea  să  le  Interzică  cu  totul,  pentru  primejdia  destră¬ 
mării,  pe  care  o  propoveduesc  prin  refusul  armei,  al  serviciului 
militar,  al  jurământului  faţă  de  tron  şi  legile  ţării  şi  prin  pro¬ 
pagarea  gândului  de  peire  a  lumii  în  1925. 

Se  susţine  că  această  decizie  ar  avea  caracter  definitiv  şi 
va  intra  în  întregime  in  legea  cultelor. 

Se  pare  că  presiunile  politice  din  afară  sunt  mai  puter¬ 
nice,  decât  grija  pe  care  ar  trebui  să  o  aibă  cârmuitorii  de  acum 
ai  Statului,  de  a  nu  deschide  sectarismului  drum  liber  de  de¬ 
strămare  socială  şi  naţională,  sub  ocrotirea  inşişi  legilor. 


Conferenţe  religioase  organizează  preoţii  din  oraşul  Boto¬ 
şani,  în  fiecare  Duminecă  d.  a.  in  biserica  «Uspenia»,  —  înce¬ 
pând  cu  30  Noemvrie  tr.  S'a  vorbit  în  Decemvrie  despre  Cre¬ 
dinţa  şi  legea  strămoşească,  Însemnătatea  moralei  creştine,  în¬ 
ceputul  bisericii  creştine,  Cultul  anticreştin  şi  inferioritatea  lui 
faţă  de  cel  creştin  ;  iar  in  întâia  Duminecă  din  Ianuarie  s’a  făcut 
introducerea  în  Evanghelia  dela  Matei,  a  cărei  tâlcuire  va  urma. 

Orice  probleme  tratate  cu  pricepere  şi  însufleţire  aduc 
roade  de  mântuire.  Dar  când  vorba  se  leagă  dintr’o  Duminecă 
în  alta  in  chip  firesc,  în  jurul  unor  idei  şi  principii,  rodirea  în 
suflete  sporeşte  îndoit. 

* 

O  măsură  bună  au  luat  autorităţile  bisericeşti,  ca  să  nu 
se  mai  îngăduie  nici  unui  zugrav  sau  pictor  de  biserici  să  mai 
execute  lucru,  dacă  nu  are  calificarea  comisinmi  monumentelor 
istorice  şi  nu  este  autorizat  de  consistorul  respectivei  eparhii. 

In  adevăr  multe  picturi  de  valoare  au  dispărut  din  nepri¬ 
ceperea  preoţilor,  ca  şi  a  zugravilor,  şi  prea  multe  caricaturi 
picturale  s’au  oploşit  în  lăcaşurile  noastre  de  închinare,  pe  la 
monumentele  funerarii,  troiţele  de  pe  la  fântâni,  sau  răscruci  de 
drumuri,  ca  să  nu  se  simtă  nevoia  de  a  curma  răul,  cu  un 
ceas  mai  de  grabă. 

* 

Eparhia  Clujului  face  un  bilanţ  al  lucrurilor  realizate  până 
la  sfârşitul  anului  1924  pe  teren  de  organizare.  S’au  înfiinţat 
4  protopopiate  noui,  36  parohii  noui.  In  cursul  anului  s’au  în¬ 
tregit  23  parohii  vacante,  rămânând  încă  52  în  aşteptare;  au 
răposat  12  preoţi  şi  s’au  hirotonit  23.  Preoţi  în  funcţie  are  de 
toţi  317,  între  cari  6  necăsătoriţi,  45  văduvi,  266  preotese  şi 
782  copii  de  preoţi.  Treceri  religioase  la  Biserica  noastră  au 
fost  3396  suflete,  între  cari  3  ovrei,  2  reformaţi  şi  3391  uniţi- 

N’am  văzut  publicate  date  statistice,  oricât  de  sumare,  de¬ 
cât  din  partea  acestei  eparhii.  Şi  ele  îşi  au  importanţa  lor  ne¬ 
tăgăduită. 


